“Ibu Hilang Sekejap Pun Anak Takut”- Pakar Kongsi Idea Permainan Yang Boleh Dicuba

Kebiasaanya apabila anak memasuki umur setahun, pasti mereka lebih gemar berkepit bersama ibu dan takut ditinggalkan sendiri meskipun sekejap. Hal ini menyebabkan aktiviti ibu lebih terhad kerana si kecil hanya mahu tinggal bersama ibu termasuklah tidak membenarkan si ibu ke tandas.
Untuk ibu-ibu yang mengalami masalah di atas, jangan risau ada jalan penyelesaian seperti dikongsikan oleh pakar Siti ‘Aisyah di Facebooknya.

Baca juga: [VIDEO] Ibu Kongsi Idea Messy Play Menarik Untuk Anak, Ingatkan Lumpur Tanah Betul!
“IBU HILANG SEKEJAP PUN ANAK TAKUT”
Anak 1.5 tahun memang dalam fasa “attachment”. Mereka takut bila ibu hilang dari pandangan. Jadinya, kita akan rasa anak kita ni asyiklah.

Nak dukung, Nak duduk di pangku, Sampailah mommy dia nak pergi toilet pun dia nak ikut juga. Kenapa jadi macam tu?
Sebab itu tandanya anak kita membesar sihat.

dia dah kenal siapa orang yang dia boleh bergantung
dia dah tahu dia nak minta tolong pada siapa
dia dah tahu orang yang selamat untuk dia dan tidak

Anak yang dalam fasa attachment ni, mereka sedang belajar konsep “object permanence”. Mereka tengah nak faham, kalau mommy tak ada dekat depan mata sekarang, mommy tetap ada di suatu tempat, dan mommy akan pulang juga sekejap lagi.

Anak kita yang belum faham konsep object permanence ni akan rasa resah bila tak nampak kita depan mata. Sebab dia ingat kita dah hilang terus.
MACAM MANA NAK AJAR ANAK KEKAL TENANG?

Tapi, macam mana nak ajar anak kecil kita itu untuk boleh tenang dan relaks kalau kita nak ke tandas atau ke dapur sekejap. Mahu stress juga mommy kalau dia asyik melekat sahaja. Cuba main game ni:
1. SEMBUNYI DALAM KOTAK
Masukkan anak kita dalam kotak besar, tutup kotak tu dengan kain, dan “chak!” anak kita lepas kita kira sampai 5.
2. MANA PERMAINAN TADI?
Sorok permainan anak di sekitar kawasan yang anak boleh nampak. Pastikan anak nampak masa kita sorok tu tau. Jadi, anak kena pergi pada tempat yang kita sorokkan tu dan akan belajar konsep object permanence tu bila dia dapat jumpa semula barang yang disorokkan tadi.

3. AJAR ANAK MAIN SENDIRI
Sediakan permainan di tempat yang mudah untuk anak akses. Mulakan dengan teman anak main. Setiap kali anak dah “ralit” main tu, kita pindah dan duduk di belakang anak. Bila anak cari, kita tunggu dan diam sampai anak pusing dan jumpa kita sendiri. Bila dia “ralit” lagi, kita duduk jauh lagi. Dan tunggu anak jumpa kita sendiri.
Dalam permainan ini, anak akan belajar untuk cari kita dan dia akan belajar bahawa jika kita tiada depan mata, kita ada di suatu tempat yang dia boleh cari. Bolehlah try main 3 games ni dengan anak yang dalam fasa attachment ni.
Sumber: Facebook Siti ‘Aisyah Rozalli


Ibu-Ibu Boleh Cuba 6 Resipi Seimbang Bawah RM10 Ini Untuk Keluarga!

Sejak pandemik Covid-19 melanda seluruh dunia, ia secara tak langsung memberi kesan kepada ekonomi dan kehidupan khususnya golongan miskin bandar di Kuala Lumpur. Semestinya keluarga yang berpendapatan rendah sangat terkesan dan terpaksa bergelut dengan kos sara hidup yang tinggi, seterusnya terpaksa mengurangkan kos perbelanjaan makanan untuk perkara yang lebih penting.
Sebagai ibu, anda pastinya mahu memberikan yang terbaik dengan menyediakan juadah yang lengkap dan berkhasiat buat keluarga tersayang.

Tak perlu bimbang,  kali ini kami kongsikan antara resepi-resepi yang bukan sahaja ringkas disediakan, malah mudah dan menggunakan bahan-bahan yang tak sampai RM10 sahaja!

MI MAGGI® ASAM LAKSA UTARA
Kredit: MAGGI® Malaysia

Bahan-bahan:

Bahan A
1.2 liter air
1 biji bawang merah (ditumbuk)
2 ulas bawang putih (ditumbuk)
2 biji cili padi (ditumbuk)
2 ekor ikan selar
4 Pek Perencah Mi MAGGI® 2-Minit Asam Laksa
1/2 bunga kantan (dipotong dua)
35 g daun kesum, dibersihkan dan diambil daunnya
4 pek Mi MAGGI® 2-Minit Asam Laksa
Hiasan
Limau kasturi, dibelah 2
Bawang merah, dihiris
Timun, dihiris nipis
Bunga kantan, dihiris
Daun laksa, dihiris
Telur rebus, dibelah 2

Cara memasak:

Ikan selar dibersihkan dan diambil isi. Tulang jangan dibuang.
Panaskan air di dalam periuk, masukkan bawang merah, bawang putih, cili padi, ikan selar (bersama tulang).
Masukkan Perencah Mi MAGGI® 2-Minit Asam laksa, bunga kantan dan daun kesum. Biarkan ia mendidih selama 5 minit.
Keluarkan tulang ikan selar, dan masak Mi MAGGI® 2 minit Asam Laksa selama 2 minit atau sehingga mi masak.
Hidangkan Mi MAGGI® bersama limau kasturi, bunga kantan, daun kesum, telur rebus.

MI MAGGI® KARI NYONYA
Kredit: MAGGI® Malaysia
Bahan-bahan:

1.2 liter air
Bahan A (ditumbuk)
3 biji bawang kecil
4 ulas bawang putih
5 tangkai cili padi (campur cili padi merah & hijau)
Bahan B
4 pek Perencah Mi MAGGI® 2-Minit Kari
2oo ml Susu Rendah Lemak Nestle Just Milk
4 biji tauhu goreng (dipotong dadu)
4 pek Mi MAGGI® 2-Minit Kari
Hiasan
150 g dada ayam (direbus dan dicarik)
150 g sayur sawi (dicelur)
150 g taugeh (dicelur)
2 biji telur rebus (dipotong dua)
4 biji limau kasturi (dipotong dua)

Cara memasak:

Di dalam periuk, masukkan air. Biarkan ia mendidih seketika
Masukkan bawang merah, bawang putih, cili padi. Reneh seketika.
Masukkan perencah MAGGI® 2-Minit Kari, Nestle Susu Rendah Lemak Just Milk dan tauhu goreng. Reneh selama 3 minit.
Masukkan Mi MAGGI® 2-Minit Kari, rebus selama 2 minit atau sehingga mi masak.
Hidangkan bersama ayam rebus, sayur sawi, tauge, telur rebus dan limau kasturi.

MI MAGGI® BEBOLA AYAM
Kredit: MAGGI® Malaysia
Bahan-bahan:

1.2 liter air
300 g ayam cincang
60 g lobak merah (dicincang)
50 g cendawan hitam (dicincang)
2 sudu besar daun bawang (dihiris)
2 sudu besar tepung jagung
1 sudu kecil Perencah Mi MAGGI® Ayam 2-Minit
4 pek Mi MAGGI® Ayam 20Minit
200 g sayur sawi (dihiris)
Hiasan
bawang goreng
cili merah

Cara memasak:

Di dalam periuk, masukkan air dan biarkan ia mendidih.
Di dalam mangkuk, gaulkan ayam cincang, lobak merah, cendawan hitam, daun bawang, tepung jagung dan 1 sudu kecil perencah Mi MAGGI®Ayam 2-Minit. Gaulkan rata.
Bulatkan adunan ayam, masukkan satu persatu kedalam air rebusan.
Masukkan lebihan Perencah Mi MAGGI® Ayam 2-Minit, reneh seketika sehingga bebola ayam masak.
Masukkan sawi, dan Mi MAGGI® Ayam 2-Minit. Masak selama 2 minit atau sehingga mi masak.
Dihidangkan bersama bawang goreng dan cili merah.

Mi MAGGI® GORENG SAMBAL HIJAU
Kredit: MAGGI® Malaysia
Bahan-bahan:

Bahan A
1 sudu besar minyak jagung
2 biji bawang merah (ditumbuk)
4 ulas bawang putih (ditumbuk)
6 tangkai cili padi (ditumbuk)
3 tangkai cili hijau (ditumbuk)
2 batang serai (diketuk)
250 g dada ayam (dipotong dadu)
3 pek Perencah Mi MAGGI® Ayam 2-Minit
4 pek Mi MAGGI® Ayam 2-Minit, direbus dan ditapis bawah air sejuk
150 g kailan, dihiris
Hiasan
daun bawang
cili merah

Cara memasak:

Rebuskan Mi MAGGI® 2-Minit selama 1 minit dan tapiskan dibawah air sejuk. Ketepikan.
Panaskan minyak, tumiskan bawang merah, bawang putih, cili padi, cili hijau dan serai. Tumis sehingga wangi.
Masukkan ayam, tumis sehingga bertukar warna. Gaulkan perencah Mi MAGGI® Ayam 2-Minit, Mi MAGGI® Ayam 2-Minit dan sayur kailan.
Gaulkan sehingga rata. Hidangkan bersama daun bawang dan cili merah.

Mi MAGGI® KARI MINANG NEGERI SEMBILAN
Kredit: MAGGI® Malaysia
Bahan-bahan:

1.2 liter air
Bahan A
2 biji bawang merah (ditumbuk)
2 ulas bawang putih (ditumbuk)
4 tangkai cili padi (ditumbuk)
200 g dada ayam (dipotong dadu)
Bahan B
4 pek Perencah Mi MAGGI® Kari 2-Minit
100 g sawi, dihirs
50 g lobak merah, disagat
3 sudu besar santan
4 pek Mi MAGGI® Kari 2-Minit
Hiasan:
1 sudu besar daun bawang, dihiris
1 sudu besar bawang goreng
1 biji telur, digoreng dan dihiris nipis

Cara memasak:

Di dalam periuk, masukkan air dan biarkan ia mendidih.
Masukkan bawang merah, bawang putih dan cili padi yang ditumbuk. Masukkan ayam dada.
Reneh seketika, masukkan perencah Mi MAGGI® Kari 2-Minit, sawi, lobak merah dan santan.
Reneh selama 2 minit, dan masukkan Mi MAGGI® Kari 2-Minit. Rebus selama 2 minit atau sehingga mi masak.
Hidangkan bersama bawang goreng, daun bawang dan telur hiris.

Mi MAGGI® KERABU TOMYAM
Kredit: MAGGI® Malaysia
Bahan-bahan:

3 tangkai cili padi (ditumbuk)
4 biji bawang merah (dihiris)
4 sudu besar jus limau nipis
2 sudu besar gula
1 akar daun ketumbar (ditumbuk)
4 pek Perencah Mi MAGGI® Tom Yam 2-Minit
100 g ayam (direbus dan dicarik)
1 helai limau purut (dihiris)
1 batang serai (dihiris)
1/2 kuntum bunga kantan (dihiris)
2 biji tomato, dibuang biji dan dihiris sederhana nipis
100 g kobis bulat, dihiris nipis
100 g timun, dihiris panjang
4 pek Mi MAGGI® Tom Yam 2-Minit, direbus & ditoskan (dimasak selama 1 minit)
30 g daun ketumbar (dihiris)

Cara memasak:

Di dalam mangkuk, gaulkan cili padi, bawang merah, jus limau nipis, gula, akar ketumbar, perencah Mi MAGGI® Tom Yam 2-Minit, ayam, daun limau purut, serai.
Masukkan bunga kantan, tomato, kobis, timun dan Mi MAGGI® Tom Yam 2-Minit.
Akhir sekali, gaulkan rata dan masukkan daun ketumbar.

SENANG JE KAN SEMUA RESEPI NI? NAK LAGI MUDAH, SEDIAKAN SAJIAN SEIMBANG DENGAN MI MAGGI® 2-MINIT!

Kalau anda nak tahu, dengan Mi MAGGI® 2-Minit, anda dah boleh hasilkan hidangan seimbang buat seisi keluarga dengan mengikuti konsep suku suku separuh. Hanya tambahkan satu perempat sayuran, satu perempat sumber protein serta 1 pek Mi MAGGI® 2-Minit!
Anda juga boleh tambah protein yang anda gemari seperti telur, makanan laut dan tauhu serta sayur-sayuran hijau yang kaya dengan serat dan vitamin yang diperlukan oleh tubuh badan.
Selain itu, Mi MAGGI® 2-Minit, juga diperbuat dari bijiran gandum Australia yang terpilih dan berkualiti tinggi. Bahan-bahan yang terdapat dalam perencah Mi MAGGI® 2-Minit pula diperbuat daripada rempah-ratus semula jadi yang memberikan aroma dan rasa asli yang semestinya lazat!
Untuk lebih banyak resepi yang mudah dan enak, klik sini.
JOM RANCANG & KONGSIKAN SAJIAN SEIMBANG ANDA DENGAN MAGGI®!
Haa..lepas ni, mesti ramai ibu-ibu yang nak cuba resepi ringkas yang kami kongsi ni kan! Bagi yang dah mencuba tu, jangan lupa muat naik di media sosial anda berserta hashtag #SajianSeimbangTandaSayang dan tag MAGGI Malaysia.
Selamat memasak, semua!


Betul Ke Jemur Anak Bawah Matahari Boleh Cepat Tinggi? Jom Baca 6 Tips Ni…

Berdasarkan Standard Pertumbuhan WHO (2007), 60% ketinggian dewasa dicapai semasa 5 tahun pertama usia kanak-kanak. Oleh itu, penting bagi ibu bapa dalam memastikan pertumbuhan anak mereka berada di tahap yang betul sekaligus memaksimumkan potensi pertumbuhan mereka.
Nenek moyang kita dulu pun selalu turunkan macam-macam petua untuk jadi tinggi. Mak-mak pula gigih praktikkan tips-tips tu sejak dari anak mereka kecil lagi.

Haa..kat sini kami senaraikan beberapa tips atau petua yang selalu kita dengar untuk bagi anak tinggi. Anda pernah dengar tips-tips ni semua?

BIARKAN ANAK TERKENA CAHAYA MATAHARI PAGI

Selalunya kita dengar bila si kecil terkena demam kuning je yang perlu didedahkan dengan cahaya matahari ataupun “dijemur”.

Tapi, betul ke cara ni boleh tambah ketinggian jugak? Banyak dah kajian dan penelitian yang dibuat bahawa cahaya matahari pagi dapat meningkatkan daya penyerapan kalsium dalam badan.
Kalsium kan penting untuk pertumbuhan tubuh badan manusia. Bila tinggi kalsium yang diserap dalam badan, lebih kuat tulang seseorang dan lebih cepat untuk tinggi!
JAGA KUALITI TIDUR ANAK

Banyak orang cakap, untuk kulit yang sihat, sentiasa bertenaga dan cantik, tidur kenalah cukup. Kenapa semuanya dikaitkan dengan tidur? Penting sangat ke tidur yang cukup  ni?
Haa..kalau anda nak tahu, tidur yang cukup dan berkualiti sangat penting untuk mengoptimalkan pertumbuhan tubuh badan seseorang sebab hormon pertumbuhan bekerja dengan baik bila kita tidur.
Tidur yang berkualiti pula bermaksud tidur yang nyenyak selama 7 hingga 8 jam tanpa gangguan, gelisah, dan tidak terbangun disebabkan mimpi atau mengigau.
Jadi, ibu bapa yang nak anak tinggi, rajin-rajinkanlah latih anak anda untuk tidur awal.
JAGA BERAT BADAN IDEAL ANAK

Berat badan yang berlebihan ataupun obesiti boleh menghalang manusia dari menjadi tinggi tau. Eh, kenapa pulak?
Memetik laporan dari Malaysiakini iaitu Makin Ramai Kanak-Kanak Gemuk Di Malaysia, punca berat badan berlebihan dan kekurangan nutrisi adalah saling berkaitan.
Risiko berat badan meningkat berpunca daripada peningkatan dalam pengambilan makanan dan minuman tidak berkhasiat, makanan dengan kandungan lemak atau gula dan nilai nutrisi yang rendah, serta gaya hidup yang kurang aktif.
Bila segala nutrisi yang diperlukan tak mencukupi, ia dapat menghalang dan membantutkan pertumbuhan kanak-kanak.
Oleh sebab tu, ibu bapa kena pastikan makanan yang diberikan kepada anak tu bernutrisi dan seimbang agar anak anda sentiasa dalam berat badan yang ideal.
Sumber: Bernama
SELALU BUAT REGANGAN UNTUK ANAK

Mesti anda semua selalu dengar tips ni kan? Kononnya, kalau asyik diregangkan badan, lama-lama akan jadi tinggi. Mitos ke fakta ni?
Tulang belakang yang ada pada tubuh badan manusia mampu meregang seiring dengan pertumbuhan dan perkembangan badan seseorang. Tapi, perbuatan ni langsung tiada kaitan dengan ketinggian tubuh badan seseorang.
Yang paling penting, jangan sesekali lakukan regangan pada anak anda yang masih kecil kerana tulang mereka masih lembut. Untuk orang dewasa pun sebenarnya kurang sesuai kerana  bimbang akan memberikan sakit leher, belakang dan tangan.
SURUH ANAK SELALU BERGAYUT DI PALANG BESI (bagi anak berumur 5 tahun ke atas)

Admin ingat lagi masa budak-budak dulu, hari-hari pergi taman bergayut kat palang besi. Sebab dengar mak cakap, kalau nak tinggi kena rajin bergayut. So, gigihlah bergayut, nak tinggi punya pasal. Betul ke bergayut boleh jadi tinggi?
Sebenarnya, daya graviti yang menarik tubuh ketika bergayut membantu meluruskan tulang belakang anda, tetapi ia adalah sementara sahaja. Bergayut ni juga adalah satu aktiviti yang baik untuk memperbaiki postur tubuh dan menguatkan otot belakang anda.
PASTIKAN PEMAKANAN LENGKAP DAN SEIMBANG BUAT SI MANJA

Kanak-kanak ni selalunya cerewet dalam memilih makanan. Nak suruh makan sayur cukuplah susah, tapi cukup suka kalau makan makanan ringan yang tak berkhasiat tu.
Jadi, ibu bapa kenalah pantau gaya pemakanan anak dengan memastikan mereka makan kombinasi makanan sihat yang seimbang dan bernutrisi, khusus untuk tumbesaran dan perkembangan mereka.
Nutrien seimbang boleh dicapai dengan mengambil pelbagai jenis makanan yang kaya dengan karbohidrat, protein, kalsium, vitamin dan lemak. Contohnya, kalsium dan protein yang tinggi dalam susu bertindak sebagai gizi utama yang diperlukan dalam pertumbuhan serta pembentukan tulang.
Oleh itu, ibu bapa harus bekalkan anak anda makanan yang seimbang kerana dengan nutrisi dan zat yang cukup dalam badan, pertumbuhan kanak-kanak tak akan terhalang dan akan berkembang selari dengan usianya.
SUSU PEDIASURE BOLEH BANTU ANAK ANDA JADI TINGGI!
Haa..ibu-ibu, apa kata berikan si manja anda susu PediaSure® !
PediaSure® adalah susu yang mengandungi nutrisi pemakanan lengkap dan dirumus secara saintifik dengan 25 nutrien utama untuk menyokong ketinggian optimum kanak-kanak. 90% ibu telah melihat peningkatan dalam pertumbuhan anak mereka selepas menggunakan PediaSure®.

Kini, semakin ramai anak-anak yang terbantut dalam pertumbuhan mereka dan adalah tanggungjawab kita sebagai ibu bapa untuk memastikan perkara ini tidak berlaku.
Jom tengok video mengenai mitos atau kebenaran tentang ketinggian kanak-kanak ni!

Pemakanan lengkap dan seimbang adalah kunci untuk menyokong pertumbuhan optimum anak anda. Beri mereka asas pemakanan yang betul dengan PediaSure®!
Dapatkan sampel percuma di sini!


Ibu Ini Kongsi 3 Kelebihan Kerap Bawa Anak Ke Taman Permainan Yang Ibubapa Tak Tahu

“Mama, nak pergi playground nak main dengan kawan-kawan”
“Tak boleh la, asyik nak pergi playground je tempat tu tak bagus tau untuk adik. Baik duduk rumah je”

KELEBIHAN KERAP BAWA ANAK KE TAMAN PERMAINAN
Bawalah anak ke playground sekerap yang mungkin, kerana di situlah terdapatnya banyak rangsangan untuk deria yang utama dalam perkembangan anak-anak. Malah kita sendiri pun, semasa kecil membesar di playground. Boleh ingat lagi tak, almost everyday kan kita main dekat playground?
1. Di playground la otot dan sendi kita dirangsang
www.facebook.com/liyana.raya

Sebab itu kita jadi kuat. Kita boleh menulis dengan baik sebab ‘core muscles’ of the chest,back and shoulders mendapat ketahanan yang tinggi sekaligus membantu kita utk menahan otot ini daripada mengganggu fungsi jari jemari kita ketika menulis.

Anak-anak zaman sekarang apabila menulis dan menggunting,kebanyakan mereka tidak tahu nak gunakan otot mana nak menulis dan pegang gunting. Makanya kebanyakan dari mereka suka mengangkat sekali bahu dan siku ketika membuat aktiviti penulisan dan guntingan. Sebab itulah menulis bukan hanya pen & kertas semata-mata! Kenapa jadi mcm ni?Kurang rangsangan terhadap otot dan sendi.
2. Playground juga turut membantu kita menyeimbangkan badan
www.facebook.com/liyana.raya
Kerana ianya merangsang deria keseimbangan badan (vestibular) yang tidak dapat dilihat dengan mata kasar kita. Kanak-kanak perlu bergerak. Kita dulu memang boleh duduk diam eh? Dah kenapa zaman sekarang ni kita nak anak-anak duduk diam? No point bagi anak duduk diam. Sebab kalau anak duduk diam,ianya tidak merangsang langsung deria keseimbangan badan ni.
Disebabkan kita nak anak duduk diam,hasilnya kita dapati:
-Anak akan sukar fokus
-Anak suka berlari ke sana ke mari di dalam kelas
-Anak kurang keyakinan diri
-Anak tidak boleh mengawal emosi
3. Sebab dengan adanya playground, anak-anak boleh bergerak dan bebas melakukan apa yg mereka ingin lakukan
http://www.themalaysiantimes.com.my/
-Mereka fokus terhadap pergerakan yang banyak boleh dilakukan di playground seterusnya apabila tiba waktu belajar,mereka tidak mudah terganggu utk melakukan pergerakan kerana mereka sudah puas bergerak!
-Meningkatnya rasa keyakinan diri kerana mereka boleh merasai kuasa memiliki pergerakan dan seterusnya membentuk emosi yang seimbang.
Apa yang salahnya terhadap persepsi kita apabila membawa anak ke playground adalah:
-We think too much of them getting hurt! Takut anak jatuh,takut anak itu ini… sedangkan kat tangan kita telefon 24 jam. Bila bawak anak pergi playground lagilah kita galak main telefon! HELLO!!!!! Anak2 perlukan guidance utk mereka memanjat di mana,pegang kat mana,masuk kat mana,keluar kat mana, so peganglah anak tu kalau takut anak jatuh! Bukan pegang telefon! Besides,jatuh kerana bermain itu biasa. Apabila dibiasakan dgn jatuh dan menahan sakit, maka anak kita semakin kebal jadinya.
www.parents.com
-Takut dapat penyakit berjangkit yang bukan2 terutamanya di indoor playground. Ada sesetengah ibu bapa yang dah tau anak sakit,kenapa bawak jugak anak keluar? Masa anak tak sihat,duduklah rumah…. dan kdg2 anak kita menjadi mangsa namun kdg2 kita harus ingat bahawa jangkitan ini bukanlah jangkitan yg membawa maut. Jangkitan ini membuatkan kita renyah nak jaga anak kita semasa sakit.Janganlah ‘overdose’ kan sangat pemikiran kita dengan benda2 seperti ini. Sebab bila kita ‘overdose’ kan,itulah yg kita dapat.
-Sentiasa cakap “jangan panjat situ nanti jatuh!” Juga membawa kpd jatuhnya anak2 di playground. Itu saya cakap… change your mind and words. Daripada cakap jatuh,lebih baik pergi tolong anak dan bantunya mcm mana nak elak daripada jatuh.
INGAT ANAK TAK MARAH KE KALAU KITA KACAU MEREKA TENGAH BERMAIN?
www.colesorrentino.com
Kita,kalau org tengah kacau kita berseronok,kita marah kan? Apa ingat anak-anak ni tak marah ke kalau kita dok kepohci sana sini masa anak kita tengah seronok main? Mana yg anak lebih suka bila tengah main? Mak ayah datang main sama-sama dan bantu atau mak ayah sambil pegang telefon mulut je lebih kepoh sana sini takut anak jatuh itu ini.
“Ish! Annoying betul mak ayah aku ni!” ——> inilah pemikiran secara tidak langsung yg anak dapat. Sebab anak tu manusia juga sama mcm kita,bukan robot nak diarahkan itu ini.
www.popsugar.com
Bawalah anak bermain di playground samada indoor atau outdoor sekerap yang boleh. Kalau boleh hari2 bawa… tapi tulah kan,setiap kali bila saya buat ‘site visit’ ke playground,krik krik krik aje, anak-anak saya pun lama-lama bosan tak ada kawan nak main menjadikan playground bukanlah satu kawasan yang menyeronokkan sama mcm kita dulu. Sebab anak-anak saya dah terbiasa dengan rangsangan seperti ini namun kerana stage of play anak saya sekarang lebih kepada social play, ketiadaan rakan-rakan baru di taman menyebabkan taman permainan adalah sangat membosankan. Kena tunggu masa weekends dan cuti sekolah barulah ada ramai orang.
Sumber: Liyana Raya


Ibu Ini Kongsi 4 Alatan Camping Wajib Ada, Barulah Selesa & Syok!

“Nak bawa alatan camping apa yang nanti?”
Sudah menjadi satu trend sekarang di mana setiap hujung minggu tiba, pasti orang ramai tidak melepaskan peluang untuk camping di sungai, pantai atau air terjun bersama keluarga atau rakan-rakan. Camping pasti tidak bermakna jika alatan-alatan penting tidak dibawa sekali. Jadi, mari kami kongsikan alatan camping yang wajib ada. Barulah seronok!

Baca juga: Cara Save Instastory Ada Muzik Tanpa Guna Aplikasi, Boleh Rupanya!
4 ALATAN CAMPING NI MEMANG KENA ADA, BARU LENGKAP & SENANG
Perkongsian pengguna Facebook bernama Yusrimah M Yusuf mendapat perhatian ramai apabila alatan yang dibawa kelihatan begitu cantik dan selesa untuk berkelah di tepi pantai bersama keluarga tersayang sambil menikmati angin sepoi-sepoi.

Picnic di Bagan Lalang, Sepang, Selangor. Gigih gerak seawal 4.30am dari kajang, sampai terus setup shelter dan subuh tapak setup dekat ngan toilet. Kemas-kemas dan bersarapan, sambil tengok anak-anak main pasir dan layang-layang, air surut belah pagi, mula pasang pukul 11 lebih.

1. SHELTER APRENAZ BASE FRESH
Pada saya mudah pasang berdua masa assemble. Dapatkan di: https://bit.ly/3hM2ocm

2. FOLDABLE CAMPING TABLE OUTDOOR & CHAIR
Dapatkan meja di: https://bit.ly/2Z3QzaW
Dapatkan kerusi di: https://bit.ly/39o2Fhb

3. CAMPING JERRYCAN 10 LITRE
Dapatkan di: https://bit.ly/2ZeWv12

Pandangan sisi beg air ni ye. Tak ikat pada pokok, just letak atas tong sahaja. *Paku sangkut dekat pokok tu bukan sy buat, mmg dah ade kat situ
4. LARGE OUTDOOR PARASOL UMBRELLA BEACH
Dapatkan payung besar di: https://bit.ly/2VTxreC
Dapatkan alas pasir di: https://bit.ly/39keYLj

Wah menarikan semua? Bolehlah berkelah hujung minggu ini guna alatan baharu. Baru semangat!
Sumber: Facebook Yusrimah M Yusuf


Ibu Ini Kongsi 5 Persiapan Bawa Anak Tunai Umrah Supaya Tak Gelabah & Lebih Bersedia

“Teringin nak bawa si kecil ni pergi umrah.. tapi apa persediaan anak-anak kalau nak bawa sekali?”
Menjejakkan kaki ke Tanah Suci merupakan satu impian semua umat. Tapi, mesti ramai ibu-bapa yang berfikir berkali-kali sebelum membawa anak-anak ke sana. Lebih-lebih lagi apabila memikirkan niat ke sana untuk beribadah, kerisauan ibu-bapa akan berganda memikirkannya. Oleh itu, ibu ini berkongsi persiapan untuk membawa anak kecil menunaikan umrah bersama supaya anak lebih faham tentang ibadah umrah.

UMRAH BERSAMA ANAK

Umrah bersama anak-anak sememangnya mencabar. Tapi banyak keseronokan dan moment indah yang dapat dicipta. Menunaikan ibadah umrah bersama anak-anak sudah pasti persiapannya tidak akan sama dengan pergi hanya membawa diri sendiri sahaja. Anak-anak juga perlu mempersiapkan diri mereka sebelum ke sana. Biarlah mereka faham dan bersedia untuk sama-sama beribadah di sana kelak. Walaupun mungkin mereka tidak mampu memahami sebagaimana kita, tapi sekurang-kurangnya berilah mereka peluang mengenal ibadah umrah dan jatuh cinta pada Kaabah serta bumi Haramain.

PERKARA YANG DILAKUKAN SEBELUM KE TANAH SUCI

Kita sebagai ibubapalah perlu bantu memberi kefahaman dan mempersiapkan diri mereka. Ini antara perkara yang kami lakukan sebelum ke tanah suci :
1. MEMBACA BUKU KANAK-KANAK YANG MEMPUNYAI KAITAN DENGAN IBADAH UMRAH BERSAMA MEREKA

Alhamdulillah, kebetulan saya pernah belikan anak-anak saya buku berkaitan tempat-tempat yang disebut di dalam al-Quran. Ia termasuklah Mekah, Madinah, Kaabah, Bukit Safa dan Bukit Marwah. Sambil melihat gambar-gambar dan ilustrasi di buku, saya menceritakan kepada Tuqo dan Taqi tentang sejarah dan maklumat berkaitan dengan tempat-tempat tersebut. Bagi saya, sekurang-kurangnya mereka sudah pernah mendengar nama-nama tempat tersebut dan sedikit kisah tentangnya. Contohnya apabila bercerita tentang Mekah, saya katakan kepada Tuqo dan Taqi bahawa Mekah adalah tempat kelahiran junjungan besar Rasulullah SAW. Di Mekah juga nabi mula berdakwah. Tuqo pula memang suka sangat bila dengar perkataan ‘dakwah’. Seakan-akan menarik minatnya.

Kemudian saya ceritakan pula tentang Bukit Safa dan Marwah serta kisah penat lelah Saidatina Hajar berlari-lari membawa Nabi Ismail AS dan juga bagaimana wujudnya air zam-zam. Sungguh, ini antara kisah yang Tuqo sangat minat dan ingat. Apabila melihat reaksi dan responnya, seakan-akan dia tidak sabar untuk melihat sendiri Bukit Safa dan Marwah serta meneguk sendiri air zam-zam. Watak-watak seperti Saidatina Hajar juga Tuqo mampu hafal dan ingat peranannya dalam setiap kisah yang saya ceritakan. Inilah buktinya yang anak-anak dapat faham dan ingat dengan baik apa yang kita sampaikan. Ya,mereka kelihatan seperti belum memahami. Tapi hakikatnya otak mereka sedang menerima dan mengingat dengan baik. Selain itu, saya juga ceritakan tentang Madinah serta Raudhah sehingga membuatkan Tuqo sering meminta untuk dibawa ke Raudhah dan makam baginda Rasulullah SAW. Tak sabar-sabar!
2. TUNJUK VIDEO BERKAITAN IBADAH UMRAH

Video sangat membantu dalam mempersiapkan diri anak-anak. Ia seperti membuatkan jiwa anak-anak melompat tidak sabar mahu ke sana. Selain itu, ia juga memberi kefahaman dan gambaran bagaimana ibadah umrah akan dilakukan seperti tawaf dan saie. Sekurang-kurangnya mereka tahu, bila sampai di Kaabah kelak, kita perlu tawaf. Tawaf itu pula maksudnya adalah mengelilingi Kaabah. Tidaklah bila sampai di sana kelak, anak-anak hanya melopong dan tertanya-tanya apa yang sedang dia lakukan. Kalau anak-anak bertanya di sana, lagi payah nak menjawab. Mana mahu fokus ibadah, mana mahu menjawab soalan anak. Jadi sebaiknya, fahamkan anak-anak terlebih dahulu sebelum berangkat ke sana.
3. SERING BERSEMBANG DAN BERCERITA DENGAN ANAK-ANAK TENTANG IBADAH UMRAH DAN KELEBIHANNYA

Sembang secara santai itu lebih seronok. Di dalam kereta atau sambil berjalan-jalan. Bedtime story juga menjadi lebih seronok apabila bercerita tentang umrah. Barangkali mereka akan tidur dengan tenang sambil mimpi pergi ke sana mengelilingi Kaabah. Sambil bersembang, kami kebiasaannya akan minta anak selitkan doa. Hati dan jiwa mereka masih suci. Harapan mereka terlalu tinggi. Sebaiknya kita ajar mereka supaya bergantung harap dengan Allah Yang Esa dan berdoa semoga Allah izinkan untuk ke sana kelak. Maka akan kedengaranlah suara halus Tuqo berdoa, “Ya Allah, kakak nak pergi Kaabah. Kakak nak minum air zam-zam. Kakak nak pergi Raudhah, nak jumpa Rasulullah”. Kami juga turut menumpang doa dari Tuqo. Kami aminkan sama-sama tanda menyambut baik apa yang dipohon kepada Allah.

Kami jadikan topik berkaitan umrah ini sebagai topik utama perbualan kami untuk beberapa minggu sebelum berangkat. Kalau dah tak tahu nak cerita apa, kami ulang cerita yang sama. Dan saat itu, kami mula terkejut kerana Tuqo sudah pandai sambung sendiri apa yang ingin kami sampaikan. Itu merupakan satu kepuasan bagi kami sebagai ibubapa.
4. BAWA ANAK-ANAK SOLAT DI MASJID

Untuk membiasakan diri anak-anak dan juga kami sendiri di sana kelak, beberapa minggu sebelum berangkat kami mula berlatih membawa Tuqo dan Taqi untuk solat di masjid. Tujuannya bagi membiasakan Tuqo dan Taqi dengan suasana masjid, solat dan orang ramai, dalam masa yang sama persediaan kepada kami bagaimana untuk membawa mereka bersama kelak ketika solat di Masjid Nabawi dan Masjidil Haram. Ini seolah-olah latihan praktikal buat kami anak-beranak. Pemilihan masjid yang sesuai juga penting. Bagi saya surau tidak berapa sesuai, kerana surau bersaiz kecil. Sedangkan Masjid Nabi dan Masjidil Haram tersangatlah besar. Sudah tentu kondisinya tidak sama. Dari simulasi praktikal ini kami dapat sesuaikan diri dan mula mendapat sedikit gambaran.

Perancangan asal kelak di Tanah Haram, Taqi akan bersama saya ketika solat manakala Tuqo pula akan mengikut suami saya memandangkan Taqi agak sukar berpisah dengan saya. Tapi keputusan berubah setelah melakukan latihan simulasi solat di masjid. Taqi rupanya lebih behave apabila bersama abahnya. Kalau dengan saya, dia akan merengek dan minta didukung ketika saya sedang solat. Tapi apabila dengan abahnya, dia setia menunggu abahnya solat dengan sangat sopan tanpa banyak ragam.Tuqo pula yang kian membesar sebenarnya memang sesuai bersama saya sebab mudah baginya untuk menyesuaikan diri dengan jemaah wanita yang lain.
5. PASANGKAN LAGU-LAGU NASYID BERKISAR UMRAH, HAJI, DAN BERKAITAN RASULULLAH S.A.W

Untuk mencipta mood, saya kerap memainkan lagu-lagu yang berkaitan dengan Mekah, Madinah dan Rasulullah SAW yang kebanyakannya dinyanyikan oleh Maher Zain, Irfan Makki atau Opick seperti Medina, Labbaik Allahumma Labbaik dan Waiting For The Call. Tiap kali mendengar lagu-lagu itu, perasaan seperti melonjak tidak sabar mahu pergi ke sana. Terasa benar rindu untuk menjadi tetamu Allah. Tuqo dan Taqi juga sering meminta supaya lagu-lagu itu tadi diulang-ulang. Seronok mereka menyanyi dan bertalbiah bersama. Semoga sedikit perkongsian saya ini dapat membantu para ibubapa yang bercadang untuk membawa anak mereka untuk sama-sama menunaikan ibadah umrah. Semoga Allah bakal menjemput kita semua menjadi tetamu-Nya tak lama lagi. Aminn. Wallahua’lam.
*Semoga bermanfaat buat semua.
Sumber: Nur Shazareen


Ibu Ini Kongsi 5 Resepi Sumber Makanan Yang Disebut Dalam Al-Quran Untuk Anak

Makanan yang sihat dari sumber baik turut membantu dalam mempengaruhi tingkah-laku manusia. Begitu juga makanan yang dibekalkan kepada anak-anak. Ibu bapa pastinya ingin memberikan makanan yang berkhasiat dan bagus untuk perkembangan minda dan tumbesaran si manja.
Itu yang telah dikongsikan oleh Puan Khalida Mahsari Ummi Khadeejah, berkenaan resepi bagaimana untuk membekalkan anak-anak dengan menu yang berkhasiat berdasarkan sumber makanan yang disebut dalam Al-Quran. Mari ikuti ilmu perkongsian beliau!

Baca juga: 13 Menu Mudah Untuk Bayi 6 Bulan Tanpa Guna Garam & Gula!
5 RESEPI MAKANAN YANG DISEBUT DALAM AL-QURAN UNTUK ANAK
Bertemakan makanan yang disebutkan dalam Al-Quran. Jadi ibu ayah, tak perlu rasa berat untuk berikan anak makanan yang sihat dan terbaik.

KERANA??

Menu atau bahan dari sumber yang murah, boleh didapati boleh mampu milik untuk semua golongan, boleh kita hasilkan makanan yang berkhasiat untuk si comel anda.
Contohnya :
Seafood antara makanan yang di sebutkan dalam Al Quran. Kita tahu pelbagai jenis seafood yang boleh didapati. Antaranya ikan selar, ikan kerisi, ikan sardin yang boleh dibeli dan mudah didapati untuk berikan pada anak.
Ingat tidak semestinya perlu menu yang susah untuk dihasilkan dan tidak semestinya dari sumber yang mahal, terpulang kepada ibu-ibu untuk hasilkan yang terbaik. Yang penting kualiti makanan yang diberikan.
1. RESEPI SUSU KURMA HOMEMADE

Bahan-bahan:
– 4 biji Kurma
– Susu full cream 1 cawan
Langkah-langkah:
1. Rendam Kurma dengan air panas 3-5 minit sehingga kulit Kurma lembut.
2. Kopek kulit Kurma dan kisar Kurma sehingga halus dengan sedikit air.
3. Masukkan pes Kurma yang telah di sediakan, 2 sudu tea di dalam susu dan gaul sebati.
4. Untuk teksture lebih smooth tapis susu Kurma tadi.
5. Dan sedia di hidang sejuk sejuk buat si manja anda.
2. RESEPI SHELL OUT VERSI BABY

Bahan- bahan Tomato Pes:
– Tomato sebiji
– Tomato ceri secukupnya
– Celery 1 batang
– Bawang holland 1/2 biji
– Bawang putih 3 ulas
Langkah-langkah:
1. Kisar semuanya dan tumis
Bahan-bahan lain:
– Udang
– Sotong
– Brokoli
– Jagung
– Serai
– Bunga lawang
– Kayu manis
Langkah-langkah:
1. Panaskan minyak, tumis bunga lawang & kayu manis..
2. Masukkan serai yang telah tumbuk. Tumis sehingga naik bau.
3. Masukkan 3 sudu besar tomato pes.
4. Tumis sehingga pecah minyak.
5. Kemudian masukkan udang & sotong.
6. Seterusnya masukkan jagung & brokoli yang telah direbus.
7. Siap untuk dihidang bersama nasi!
3. RESEPI SALAD WRAP BABY

Bahan-bahan Lempeng:
– Tepung gandum 1/2 cup
– Telur sebiji
– Air secukupnya
Langkah-langkah:
1. Bancuhkan semuanya, sehingga sebati. Sekiranya mahu lempeng nipis cairkan sedikit adunan.
2. Sedia utk dimasak pada kuali non stick.
Bahan-bahan Inti Salad:
– Timun
– Tomato
– Jagung
– Kismis dikisar
– Cream cheese
Langkah-langkah:
1. Satukan timun, tomato dan jagung.
2. Masukkan 3 sudu kecil kismis.
3. Masukkan 1/2 sudu besar cream cheese.
4. Gaul sebati.
5. Masukkan inti salad dan lipatkan lempeng tadi.
4. BANANA MILK POPSICLES

Bahan-bahan:
– Pisang
– Susu
Langkah-langkah:
1. Lenyekkan pisang
2. Isikan di dalam acuan ice cream
3. Tuangkan susu fullcream
4. Bekukan dan siap!
Semudah ABC utk si manja anda!
Oh ya! Ibu ayah tak perlu risau hasil warna pisang berubah kerana proses yang dipanggil “oxidization of polyphenol enzyme” berlaku.
Apabila pisang dipotong atau terdedah dengan udara, oksigen di udara berinteraksi bersama polifenol tersebut dan menghasilkan warna gelap pada pisang.
Jangan risau selamat di makan. Jika ibu ayah ingin perahkan sedikit lemon pada pisang , boleh mengelakkan warna gelap yang pekat.
5. KEJU STICK VERSI BABY

Bahan-bahan:
– Kentang 1 biji
– Tepung jagung 1 sudu besar
– Tepung gandum 1/4 cup
– Cheese stick
– Kelapa parut kering
Langkah-langkah:
1. Satukan kentang, tepung jagung dan tepung gandum.
2. Gaul sikit sikit sehingga dapat teksture doh yang di ingini.
3. Canaikan doh, masukkan cheese di tengah, gaul bersama kelapa parut kering.
4. Goreng sehingga keperangan.
Selamat mencuba!
Sumber: Facebook Khalida Mahsari Ummi Khadeejah via Happy Baby Foods Malaysia (HBFM)


Ibu Ini Kongsi 5 Resipi Kuih Raya Popular Diberi Sentuhan Moden Guna OREO, Anda Wajib Cuba!

Kuih raya memang menjadi satu kewajipan bila tiba perayaan Hari Raya Aidilfitri. Kalau tiada kuih raya atas meja untuk dijamu tetamu, tidak sah dan lengkap rasanya sambutan Aidilfitri.
Namun, bosan juga sekiranya kita jamah kuih raya yang sama tiap tahun kan? Kalau boleh, beri sedikit kelainan kepada kuih raya anda walaupun tahun ini kita digalakkan untuk menyambut Aidilfitri secara sederhana.

Seorang ibu, Yaya Bazli ada berkongsi 5 resipi menarik dan mudah untuk dicuba Aidilfitri kali ini. Cuma menggunakan bahan mudah iaitu OREO, kuih raya anda tahun ini akan rasa luar biasa! Jom kita cuba?

1. Cornflakes Madu dengan OREO dalam cawan

Masa penyediaan: 5 minit
Masa memasak: 10 minit
Resipi untuk: 40 keping
Bahan-bahan:
1/2 cawan mentega
1/2 cawan Madu CED
85 gram (g) Golden atau Original OREO Cookies, dihancurkan
2 1/2 cawan KELLOGG’S Kurma & Madu Corn Flakes
Untuk hiasan:
50g kurma, tiada biji dan dipotong kecil
20g Golden atau Original OREO Cookies, dihancur kasar
Cara penyediaan:
1. Cairkan mentega dan madu CED di dalam mangkuk besar. Masukkan Golden atau Original OREO Cookies dan KELLOGG’S Kurma & Madu Corn Flakes. Gaul sekata.
2. Masukkan campuran ke dalam cawan kertas berwarna-warni.
3. Taburkan kurma dan Golden atau Original OREO Cookies.
4. Bakar di dalam ketuhar yang telah dipanaskan pada suhu 150 darjah celcius selama 10 minit.
2. Biskut Raya dengan Mini OREO

Masa penyediaan: 10 minit
Masa memasak: 15 minit
Resipi untuk: 30 keping
Bahan-bahan:
80g mentega tanpa garam
55g gula perang
25g gula
1/2 sudu kecil garam
5g kuning telur
1/2 sudu kecil esen vanila
90g tepung, diayak
13g serbuk koko, diayak
1/4 sudu kecil serbuk penaik
70g coklat rice
Untuk hiasan:
Mini OREO Cookies
KELLOGG’S Corn Flakes, hancur kasar
Cara penyediaan:
1. Putar mentega, gula perang dan gula. Masukkan garam, kuning telur dan esen vanila. Gaulkan hingga sebati.
2. Seterusnya, kaup dalam tepung, serbuk koko dan serbuk penaik. Jangan terlebih kaup.
3. Gaulkan coklat rice bersama campuran doh.
4. Bentukkan biskut dan letakkan Mini OREO Cookies dibahagian tengah biskut dan taburkan KELLOGG’S Corn Flakes di sekelilingnya.
5. Bakar dalam ketuhar yang telah dipanaskan pada suhu 160 darjah celcius selama 12-15 minit.
3. Kuih Kapit dengan OREO

Masa penyediaan: 5 minit
Masa memasak: 10 minit
Resipi untuk: 25 keping
Bahan-bahan:
125g tepung, diayak
2 sudu besar tepung ubi, diayak
150g gula ising
240g telur, pukul lembut
250g santan kelapa
100g OREO Crumbs atau Original OREO Cookies, hancur halus
Garam
Cara penyediaan:
1. Pukul semua bahan sehingga gula larut. Tapiskan.
2. Panaskan mesin acuan kuih kapit.
3. Taburkan OREO Crumbs atau Original OREO Cookies yang telah dihancurkan atas acuan. Kemudian, tuangkan bancuhan di bahagian tengah acuan dan kapitkan acuan segera.
4. Alihkan kuih kapit dari mesin acuan kuih kapit setelah lampu terpadam. Lipatkan kepada separa bulat kemudian tiga segi sementara masih panas.
5. Apabila kuih telah sejuk, simpan di dalam bekas kedap udara.
4. Biskut Ketupat dengan OREO

Masa penyediaan: 45 minit
Masa memasak: 15 minit
Resipi untuk: 25 keping
Bahan A:
220g mentega
100g gula ising
2 biji telur
120g tepung, diayak
120g Golden OREO Cookies, hancur halus
120g tepung jagung, diayak
28g kacang badam kisar
Bahan B:
220g mentega
100g gula ising
2 biji telur
100g tepung, diayak
20g serbuk koko, diayak
120g Original OREO Cookies, hancur kasar
120g tepung jagung, diayak
28g kacang badam kisar
Untuk menghasilkan:
Putih telur
Cara penyediaan:
1. Untuk bahan A, pukul gula dan mentega sehingga kembang. Masukkan telur dan campur sebati. Masukkan bahagian selebihnya dan uli sehingga menjadi doh. Ketepikan.
2. Untuk bahan B, lakukan proses sama seperti bahan A dan ketepikan.
3. Leperkan setiap doh di atas permukaan yang bertepung kepada 5 inci petak.
4. Jadikan 2 set 3 lapisan doh. Untuk lapisan pertama, mulakan dengan doh Golden OREO Cookies, doh Original OREO Cookies dan doh Golden OREO Cookies. Untuk lapisan kedua, tindih di atas lapisan pertama mulai dengan Original OREO Cookies, doh Golden OREO Cookies dan Original OREO Cookies. Untuk lapisan ketiga, tindih di atas lapisan kedua mulakan dengan doh Golden OREO Cookies, Original OREO Cookies dan Golden OREO Cookies.
5. Untuk membuatkan setiap doh melekat di antara satu sama lain, beruskan sedikit putih telur.
6. Balutkan doh dengan plastik pembalut makanan dan sejukkan selama 20 minit.
7. Potongkan doh kepada 1/4 inci tebal dan susunkan di dalam dulang pembakar.
8. Bakar dalam ketuhar yang telah dipanaskan pada suhu 160 darjah celcius selama 10-15 minit.
5. Almond London dengan OREO dan CADBURY

Masa penyediaan: 15 minit
Masa memasak: 5 minit
Resipi untuk: 20 keping
Bahan-bahan:
120g Mini OREO Cookies, hancur halus
65g mentega
20 biji kacang badam, dipanggang
150g CADBURY DAIRY MILK Chocolate Neaps
Untuk hiasan:
Badam biji, dipanggang
Cara penyediaan:
1. Cairkan mentega dan alih dari api.
2. Campurkan Mini OREO Cookies. Ambil sedikit dari doh Mini OREO dan balutkan 1 biji kacang badam. Ulang proses dengan baki doh dan kacang badam.
3. Cairkan CADBURY DAIRY MILK Chocolate Neaps dalam ketuhar gelombang mikro selama 1-2 minit.
4. Celupkan biskut badam ke dalam CADBURY DAIRY MILK Chocolate Neaps dan pindahkan ke dalam cawan kertas mini.
5. Kemudian, taburkan biji badam di bahagian atas biskut.
6. Sejukkan dalam peti sejuk selama 30 minit.
Kuih raya lebih enak jika dihasilkan dengan Golden OREO

Menarik dan nampak mudah resipi yang dikongsikan Yaya Bazli menggunakan OREO ni kan? Tapi, lagi sedap kalau anda cuba guna OREO perisa edisi terhad, GOLDEN OREO yang hanya boleh didapati pada bulan Mei sahaja.
Malah, perisa GOLDEN OREO juga boleh ditambah dalam pelbagai lagi resipi menarik. Nak tahu resipi apa? Semuanya ada dalam buku e-recipe dari OREO, muat turun sekarang di SINI.

Pastikan Aidilfitri tahun ini anda cuba kesemua resipi yang ada dalam buku e-recipe OREO tau. Barulah terasa kehangatan raya yang sebenar! Jangan lupa juga untuk kongsikan hasilnya di akaun media sosial masing-masing.
Selamat mencuba!


[VIDEO] Ibu Ini Kongsi Betapa Mudahnya Buat ‘Instant Meal’ Bayi Ketika Travel

Apabila bayi sudah berusia 6 bulan dan keatas, inilah masanya untuk si ibu bereksperimen dengan jenis makanan apa yang sesuai dengan si manja. Bukan sahaja di rumah, pemakanan yang betul dan sihat amatlah juga penting apabila anda berada di luar atau pergi melancong bersama si kecil. Makanan yang macam mana lebih sesuai? Ada atau tidak cara yang lebih mudah untuk si kecil tetap dapat menerima khasiat dari makanan yang dimakan walaupun ketika pergi melancong?
Kalau nak tahu, terdapat satu solusi untuk ibu bapa di luar sana tentang makanan yang berkhasiat untuk bayi anda yang berumur 6 bulan dan keatas. Salah satunya adalah dengan memberi Baby Organic Meal dari Baby Natura!

MOMMY DADDY APPROVED TAK?

Dalam segmen terbaharu dari kami di Siraplimau iaitu Mommy Daddy Approved, Bella Yunus yang merupakan seorang selebriti media sosial dan juga seorang ibu ini turut berkongsi beberapa info menarik mengenai makanan bayi berusia 6 bulan keatas yang boleh dibawa ketika travel.

Antara yang menarik dari Baby Natura Organic Meal ini adalah mempunyai pelbagai perisa antaranya Banana, Pumpkin, Sweet Potato, Carrot dan macam-macam lagi. Selain itu, elemen yang penting dalam pemakanan sihat bayi adalah tiada kandungan gula berlebihan dan gluten yang tinggi. Jangan risau kerana mereka menggunakan brown rice sebagai hero utama!

Menarik juga untuk ibu bapa yang sering travel bersama anak kecil adalah cara penyediaan organic meal ini. Anda hanya perlu menggunakan air panas sahaja dan boleh siap dalam masa seminit sahaja. Mudah betul!
Tak perlu lagi nak pening kepala dan kelam- kelabut nak beli bahan basah untuk buat makanan bayi ketika travel kan?

Jom, dapatkan Baby Natura Organic Meal ini dengan harga yang murah sahaja. Jangan lupa untuk terus mengikut laman Facebook Siraplimau untuk video-video menarik informasi keluarga anda!


Ibu Ini Kongsi Cara Kawal Emosi Anak Yang Cemburu Dengan Adik Baharu

Bukan mudah bagi sesetengah anak untuk menerima hakikat bahawa mereka bakal menimang adik baharu. Tambah pula kalau yang dah lama menjadi anak tunggal atau anak bongsu, satu hal pula. Oleh itu, ibubapa perlu melakukan pendekatan yang positif supaya anak-anak ini tidak berasa diri tidak disayangi. Seperti perkongsian dari ibu ini, harap dapat dijadikan panduan supaya minda anak-anak kekal positif apabila mempunyai adik baharu.
Satu hari, anak kedua saya Amri Suhaily meluahkan perasaan…
“Abang Amir semua baik je.. Kalau Abang Ayie semua tak baik.”

Sayu sangat suara dan saya tahu itu luahan yang amat kesedihan. Saya tanya kenapa dia cakap macam tu.
“Semua orang cakap Ummi dah ada adik, ummi tak sayang Abang Ayie lagi.”

Dua tiga kali dia mengadu, nak balik kampung duduk dengan ibu ayah saya. Mungkin sudah lama makan hati dengan kata-kata orang yang ummi dah tak sayangkan dia sebab ada baby. Subhanallah. Sedih rasa. Masa baru bersalin, perasan ada juga yang mengusik “Ummi dah tak sayang Amri, ummi dah ada baby.”

5 TAHUN JADI BONGSU, TETIBA ADA ADIK…
Iya, dia sudah besar. 5 tahun jadi anak bongsu, tiba-tiba ada adik baby. Memang seronok, teruja tapi makan hati dengan usikan orang dewasa yang tak cerdik. Masa masih dalam pantang, ramai melarang Amri Suhaily pegang baby tapi abangnya Amir Solihin pegang baby, lagi tambah geram.
Banyak sangat pesanan “jangan ya, jangan itu, jangan ini” sampai dia rasa semua pun tak boleh. Sayang juga adik tapi tak tahu macam mana nak terjemah, dek sebab orang semua tak bagi dekat dengan adik dia jadi membuak perasaan geram.

1. Ditutup muka adik dengan kain masa ummi ke dapur sambil dia cakap “haaa adik dah mati, adik dah mati.” Saya yang tak faham apa, tengah makan. Sekali suami maklum baby dah tercungap lemas kena tutup dengan kain.
2. Setiap kali saya letak baby di bantal, baby akan menangis selop. Angkat, terus diam. Letak lagi, menangis. Awal ingatkan usikan Ummu Sibyan, baca ayat qursi dan beberapa ayat quran.
Pun masih juga menangis bila letak di bantal. Esoknya suami tanya kenapa kepala baby berlekuk, kena ketuk dengan abang ke? Huhu. Tak tahu juga nak kata sebab tak nampak dengan mata.
Dua hari kemudian kemas katil baby baru nampak ada “sesuatu” yang diletakkan bawah bantal. Patut la baby menangis, sakit kepalanya sampai berlekuk.
3. Tahu ianya perbuatan Amri Suhaily sebab beberapa hari kemudian dia sorokkan lagi barang bawah bantal baby.
1. Saya mula sebut baby sayang Abang Amri.
2. Ummi pun sayang Abang Amri.
3. Abang Amri boleh pegang baby, tapi kena duduk baik-baik. Pegang elok-elok, tak boleh kuat sangat nanti adik sakit.
Subhanallah, selalu intai bila ditinggalkan mereka berdua, nampak dia cium adik dengan sopan dan baik. Cakap dengan adik “abang sayang adik, abang sayang adik”. Kalau dia minta suapkan nasi pun, suapkan juga. Sebab emosinya juga perlu “feeding”. Kawan-kawan ziarah, bawa hadiah untuk baby. Alhamdulillah rezeki. Tapi paling saya terharu, sahabat manis seorang ni bawa hadiah baby dan buah tangan untuk anak-anak juga.

“Untuk Amri ke ni?”
“Ya. Amri kongsi dengan Abang Amir tau!”
“Okay!”
Itulah tetamu kegemaran. Siap sorok kunci tak bagi balik. Kadang kita terlupa menjaga emosi dan hati anak-anak. Pengajaran untuk saya, bila ziarah sahabat dapat baby, hadiah baby bukan keutamaan tapi buah tangan pada abang kakak baby. Bila ziarah kenalan atau saudara dapat anak baru JANGANLAH MENGUSIK ABANG ATAU KAKAK YANG IBUBAPA TAK SAYANG SEBAB ADA BABY. Mereka akan rasa tak selamat dan gigih nak buat sesuatu pada baby walhal mereka sayang adik baru.
Kita yang dewasa, fikirlah dengan matang. Kalau tak boleh cakap yang baik, diam sahaja. Rabbana hablana minladunka zurriyyatan toyyibah.
Ummu Amir.
 Catatan Asif Sabri di usia 70 hari.
Sumber: Insyirah Sofea


Ibu Ini Kongsi Detik Cemas 7 Jam Terkurung Dalam Tandas Bersama Anak-Anak!

Kisah terkurung dalam tandas bukanlah hanya insiden yang berlaku ketika kita masih kecil sahaja. Hal ini kerana, orang dewasa atau sesiapa sahaja boleh terlibat dalam insiden terkurung dalam tandas gara-gara terkunci dari dalam. Menjadi salah satu pengalaman yang mengerikan dalam hidup, ibu ini turut berkongsikan pengalaman terkurung dalam tandas bersama anak-anaknya.
Selama tujuh jam terkurung, dia berkongsikan segala cara yang telah dilakukan dan caranya untuk menenangkan anak-anak supaya tidak gelisah. Memang cuak ya bila terkurung dalam tandas dan tidak membawa telefon bimbit bersama-sama. Tujuh jam pula tu!

TERKURUNG DALAM BILIK AIR 7 JAM BERSAMA ANAK-ANAK
Insiden ini dikongsikan bersama beberapa cara yang digunakan olehnya bagi menenangkan anak-anak. Bukan itu sahaja, ibu ini juga telah menggunakan beberapa cara supaya pintu terkunci dapat dibuka.

Alhamdulillah. Kami anak-beranak selamat. Semalam terkurung dalam bilik air dengan anak-anak selama 7 jam lebih. Paling risau kan anak-anak, sampai biru kecut tangan kaki. Cara kita org nak survive “Buka air heater paling panas” tapi risiko sesak nafas.

Masa tersedar terkunci dari dalam, cuba untuk tenangkan diri sebab kita sejenis cepat panik, cuba alihkan tumpuan anak-anak main bubble. Macam-macam usaha nak buka pintu sampai hanger towel pun kita cabut untuk ketuk tombol. Segala usaha sia-sia. Bila Mikayla cakap lapar, kita suruh dia minum air heater, Maleeqa plak menyusu je…..sampai tahap kita dah hypo… dh lemah rasa nak tidur, rasa mcm nak tutup je mata.
SUAMI CARI ANAK DI SEKOLAH PUN TAK ADA…

Hanya Allah je tahu, masa awal-awal cuba nak alihkan perasaan panik, kita basuhlah toilet, bila dah hujung-hujung tak tau masa tu pukul berapa dah rasa tak kuat tapi tengok anak-anak cuba kuatkan diri dan ketuk-ketuk tombol…. masih sia-sia.

Bila Mikayla cakap “Im cold” sebab mikayla sejenis kalau tidur dalam aircond taknak selimut sebab dia suka sejuk… tapi kalau dia cakap “dah sejuk” luluhnya hati…. dia siap tanya kenapa tangan dia warna putih….. tangan kaki dia dah kecut. Pukul 2 suami tak sedap hati dah sebab kita tak update story, tak seen wassap & tak jawab phone…. pukul 4.30 dia tergerak hati nak pergi sekolah Mikayla, bila cikgu cakap mikayla tak pergi sekolah, terus cepat-cepat balik rumah.

Alhamdulillah..Pengajaran untuk kita dan juga semua. Selain Allah tempat bergantung, bawalah phone kemana sahaja.
P/s : Rupanya tombol jenis ni memang kena berhati-hati, ramai rupanya dah terkena cuma cerita kita sadis sebab dalam bilik air…. kalau dalam bilik mungkinlah kita boleh terajang. Maaflah ayat bercelaru sebab anak-anak bangun tidur pun menangis je.
Sumber: Safra Hussein


Ibu Ini Kongsi Kaedah BLW Pada Bayi 6 Bulan, Anaknya Suka & Boleh Makan Pejal Sendiri!

Mungkin ramai dalam kalangan ibu bapa, belum mengetahui atau mendengari mengenai ‘Baby Led Weaning’ (BLW). Menurut perkongsian info dari Puan Wan Nur Syakira, BLW adalah satu kaedah memperkenalkan makanan pepejal (seperti makanan halfed-cooked yang dipotong dadu) kepada bayi tapi tanpa bantuan suapan melalui sudu.
Menurutnya lagi, dia mempraktikkan kepada bayinya yang berusia 6 bulan ketika itu dan anaknya memang betul-betul suka makan sendiri. Paling penting, ibu bapa perlu ambil berat tentang cara penyediaan supaya tak tercekik dan sesuai untuk bayi.

Baca juga: Ini Tiga Kategori Perangai Anak Yang Berbeza, Usah Sindir ‘Parent’ Bila Mengeluh
KAEDAH PERKENALKAN MAKANAN PEJAL KEPADA BAYI USIA 6 BULAN
Gambar hiasan: Pampers.

Alhamdulillah, dah 3 bulan Maryam Sofiyyah dah mula makan. Sekarang dah umur 9 bulan. Bayi ketiga ni, saya gunakan pendekatan Baby Led Weaning (BLW).

Apa BLW ni? Baby Led Weaning adalah satu kaedah memperkenalkan makanan pepejal (seperti makanan halfed-cooked yang dipotong dadu) kepada bayi tapi tanpa bantuan suapan melalui sudu.
Bayi makan sendiri sejak usia 6 bulan dan makan makanan pepejal (bukan puree atau bubur).
Perjalanan BLW Sofiyyah walaupun kali pertama untuk pengalaman peribadi, Alhamdulillah, Sofiyyah betul-betul suka makan sendiri. Abangnya dulu tak buat BLW, sebab tiada ilmu tentangnya.
Jadi, bila kita praktik BLW kena ambil berat tentang cara penyediaan supaya tak tercekik dan sesuai untuk bayi.
APLIKASI ‘SOLID START’, PANDUAN IBU BAPA PRAKTIK BLW & FUNGSI LAIN
Saya nak share satu apps yang boleh jadi panduan untuk ibu ayah yang nak mulakan BLW atau mencari tips penyediaan makanan untuk toddler.
Solid Start. Cari saja di Google Play Store. Download dan boleh manfaatkannya. Recommended!
Gambar: Aplikasi Solid Start sebagai panduan ibu bapa untuk praktikkan BLW.
Gambar: Aplikasi ini juga mempunyai tips penyediaan makanan untuk bayi dan pelbagai fungsi lain.
Gambar: Kadangkala tu tak yakin boleh ke, bila tengok baby ni makan eh boleh sangat mereka makan. Sofiyyah sekarang pun banyak je makan. Alhamdulillah. Ada juga pelbagai resepi untuk dicuba.
Sumber: Facebook Wan Nur Syakira


Ibu Ini Kongsi Kisah Anak Pernah Alami ‘Speech Delay’ Gara-Gara Obses Dengan Gajet

Perkembangan kebolehan anak-anak adalah berbeza bagi setiap individu. Begitu juga dengan kebolehan pertuturan mereka. Rata-rata kanak-kanak akan mula boleh bercakap sejak umur 1 tahun dan keatas dan ada juga yang masih tidak boleh bertutur walaupun usia sudah menjangkau 2 tahun dan keatas. Berdasarkan perkongsian pengalaman dari si ibu yang pernah berhadapan dengan situasi anak speech delay ini, beliau turut berkongsi bahawa puncanya adalah kerana obses dengan gajet.
Doktor pakar kata makin ramai kanak-kanak yang ada masalah pertuturan sekarang
Apa puncanya?

Anak korang lambat bercakap tak? Perhati anak korang, seawal umur 2 tahun sepatutnya dia dah boleh sebut 1-2 patah perkataan yg bermaksud. Contoh : “Maa, nak mamam, air, susu, cow, cat” dan lain-lain. Ni pemandangan pagi tadi dekat Klinik ORL masa cikda bawa Iman untuk appointment dengan speech therapist.

Ramai sangat orang dan kanak-kanak pun ramai menunggu giliran masing-masing bersama ibu/ayah. Ade yg berlari-lari, ada yang duduk saja di kerusi memegang gadjet, senyap, kusyuk.

“Ye, nak bagi anak diam, behave, sua je dengan gadjet. Bukak youtube nanti senyap laa.”
PENYUMBANG TERBANTUTNYA PERKEMBANGAN OTAK

Dulu cikda pun gini. Tapi bila cikda sendiri rasa kesan akibat gadjet ni, cikda sendiri serik. Anak cikda dulu akan mengamuk dan tantrum bila hp habis bateri, hp takde internet, internet slow, naik kereta nak hp, tidur pun nak hp, tak makan takpe janji ade hp, Serius rasa teruk sangat dah waktu tu. Lagipun semua orang tahu gadjet ni tak elok untuk perkembangan anak-anak lagi-lagi bila tanpa kawalan dan pengawasan dari ibubapa.
Therapist iman dulu ada kata, gadjet ni pun ada menyumbang kepada terbantutnya perkembangan otak, social skills dan komunikasi. Dia jadi tak fokus, tak menyahut bila dipanggil, tantrum, takde eye contact dan yang paling penting sekali ialah SPEECH DELAY. Macam iman, dia boleh bercakap, menyanyi, mengaji, TAPI dia lebih kepada mengulang apa yg dia dengar di youtube atau tv.
PUNCA KEPADA SPEECH DELAY

Dulu dia langsung takde komunikasi 2 hala. Takde bercerita, takde bersoal jawab. Bila dengar dia pandai baca ABC, 123, alif baa taa, cikda rasa WAHHHH ANAK AKU BIJAK!! Padahal iman bermasalah dari segi komunikasi. Dan alhamdulillah masalah speech iman dan bertambah baik sejak gi terapi.
Tapi tak boleh nak harap pada terapi je, ibu ayah pun memainkan peranan yang besar jugak. Sentiasa bercakap dengan dia. Dia tak jawab tak ape, cakap je. Insya’Allah lama-lama nanti bercakaplah dia..
Dan yg paling penting sekali, had kan penggunaan gadjet. Bukan tak boleh bagi, tapi awasi anak-anak. Cikda pun bagi lagi tapi tak sampai setengah jam. Cukup masa cikda ambik balik hp, nak nangis nangislah sana. Jangan nanti kita yg nangis menyesal bila anak tak pandai bercakap.

Tambahan : cerita di atas berdasarkan apa yg cikda alami, pengalaman cikda sendiri. Lain orang lain anak lain tumbesaran. Jangan kerana anak korang bijak walaupun ber’gadjet, so korang nak pukul rata. Isu yg cikda nak highlight kt atas tu ialah peranan ibubapa sendiri yg tak pantau anak bermain gadjet. Baca slow2 entri di atas, jangan lorat sangat nak baca sebab lorat nak komen.
Sumber: Norizaidah Sohefudin


Ibu Ini Kongsi Kisah Bahaya Anak Tertelan Baby Crystal Sehingga Usus Bengkak

Kasihan melihat kanak-kanak ini yang tertelan Baby Crystal itu dan akhirnya dia muntah hampir 40 kali.
Baby Crystal tersebut membesar di dalam usus. Semakin banyak air, semakin kembang objek tersebut.

Perkongsian kali ini adalah daripada Puan Ika Tieqa menerusi laman status di Facebooknya mengenai anaknya yang tertelan baby crystal.
Beliau berharap melalui pengalamannya ini, ramai ibu bapa di luar sana akan lebih berwaspada dengan setiap objek yang dipegang dan dimain oleh anak mereka.

Sudah berpuluh kali muntah dan rupanya usus semakin membengkak kerana Baby Crystal semakin mengembang di dalam usus.
Ica ketika sihat. Foto Kredit : Facebook Ika Tieqa

SHARE sebanyak mungkin. Apa yang saya lalui ni, saya tak nak berlaku dekat baby-baby aktif lain.. tolong lah…
terima kasih yg mendoakan lily.. jasa korang tak terbalas.. semoga cerita ini menjadi iktibar…
aku mengharamkan mainan ni (rujuk gambar kat bawah) sejak dulu. aku pantang nampak benda ni. its ok kalau dia dah direndam dalam air tapi kalau benih yang belum di rendam tu, tolong lah..Buangkan nya ! aku menyesal.. aku sangat menyesal …
Hari jumaat malam, iriss main benda ni. tak tau la mana dia dapat.. dia sorok-sorok.. kemudian benda tu tertumpah! budak yangg dalam gambar ni, nama dia lily.. aku lebih suka panggil ica sebab tiap kali panggil ica, dia akan toleh dan senyum…ica 10 bulan.. masih taktahu apa-apa dan obses dengan makanan ..semua makanan..mungkin ica ingat tu makanan.. ica makan.. bila aku sedar dia main benda tu, rupanya,, ica dah termakan sebiji dari benih tu.. tanpa aku sedar!
Aku ni memang jenis alert dengan kesihatan anak-anak aku. kalau tunjuk reaksi negatif, mmg aku cepat-cepat bawak at least pergi klinik.
kesan dari benda ni dia sangat cepat. dalam dua jam, ica muntah-muntah. aku tak syak lagi dia makan benda tu. aku ingat dia muntah kahak.. 3 kali dia muntah malam jumaat tu.. hari sabtu, aku cadang nak pegi specialist allen batu pahat, gigih aku bangun awal pagi.. sampai-sampai je , klinik tutup.. aku patah balik pt raja.. haritu, ica muntah 8 kali.aku pegi klinik pt raja.. dia bagi ubat demam dan tahan muntah.. doc cakap ica keracunan makanan..
aku beri ubat tu tapi ica tetap muntah dan muntah.. Allahuakhbar.. kuasa Allah tu besar.. Hati aku asyik terpikir benda bulat ni.. walaupun kadang ada bisikan yang menafikan tapi perasaan aku benar.. benar-benar rasa yang ica termakan benda tu. Hati aku kuat cakap …
hari ahad, aku pegi dr allen.. pagi2 aku pegi.. pagi tu sblm jam 12, 5kali ica muntah.. doc bagi ubat tahan muntah dan demam..lepastu doc kata ica keracunan..tapi Alhamdulillah.. doc pesan.. “i bagi u ubat tahan muntah. sekali bagi cukup, kalau lepas bagi dia muntah lagi, bawak pegi hospital”
aku bagi ica ubat tahan muntah.. dalam masa 3 jam.. sampai pukul 3, ica muntah lebih 6 kali (tak termasuk pagi ahad tu) aku terus pegi putra hospital. Ya, aku tak mampu cakap dgn doc tu yg ica termakan benda asing ni sebab aku tak nampak. Ahad malam tu.. hati aku meronta-ronta.. bagai menjerit..kalau boleh malam tu jugak aku nak call doc yang rawat ica..nak bgtau yang ica termakan benda ni..ica dah muntah hijau… hari ahad, lebih 25 kali ica muntah.. ica tak makan.. hari sabtu ahad dia tak makan ape pun. semua keluar balik…
aku? tak tidur..Berdoa tak lekang dari hati.. semoga Allah pindahkan sakit tu kat aku.. semoga ica sihat mcm selalu..ya allah..rindunya kat si kecik tu…
malam ahad tu.. ica lemah sangat.. aku nekad bagitau kat nurse apa kata hati aku.. dia beri ica ubat tahan sakit dengan antibiotik.. ica tidur tapi sekejap-sekejap bangun.. aku ingat lagi, petang ahad tu, doc cakap dah bagi ubat muntah paling kuat tapi kenapa ica muntah lagi??
hari isnin pagi, 8 pagi lebih, doc datang.. Aku cerita semua dekat doc padahal doc dtg tu , aku baru bangun tidur.. sebab letih sangat dah berapa hari tidur sejam dua…peduli apa..air liur basi ke ape ke, aku tetap nak bagitau doc yang ica sebenarnya tertelan benda tu. Alhamdulilah doc tu amik berat ape yang aku ckp. dia suruh pergi xray, scan ape semua.. dan memang nampak usus ica bulat.. usus dia tersumbat sebab ada benda sedang mengembang dalam usus dia..
Allahuakhbar..Longgar lutut aku.dengan laki aku takde (urus anak sekolah) nak tak nak aku kene hadap. takde mase la nak cari bahu nak nangis. aku gagah jugak senyum depan ica.. dia nangis sambil tangan dia mengapai-gapai tangan aku.. aku peluk dia.. Aku bisik.. “ica kene kuat sebab mama tak kuat..” dia terus merengek perlahan-lahan…
lepas scan semua, pakar bedah datang.. Allah time tu aku terus standby duit , angka-angka puluh ribu bermain dlm kepala aku.. ica mesti kene bedah..
doc cadangkan hospital kerajaan.. dia kata pakar terbaik.. doc yakinkan aku. siapa aku untuk menidakkan kata-kata doc? aku pun setuju dgn suggestion dia.aku redha dan berserah pada Allah.. HSI menjadi pilihan doc.. Aku angguk.. tak daya.. tak makan ape pun dari pagi.. selera hilang …
sejam lepastu ambulans sampai dan kami pun dibawa ke HSI. Allah ramainya org.Aku takut kalau pembedahan ica ditunda..
TAPI AKU SILAP!
doc perempuan dari HSA. Pakar terbaik aku pernah jumpa.. kata-kata dia tak melumpuhkan semangat aku. setiap kata2 dia buat aku berserah sepenuhnya kepercayaan membawa ica dalam tangan dia..
ica muntah.. Hitam.. doc tu cakap “adik muntah?… sikit je ye dik.. sian adik” lembut longai hati aku dengar. perasaan takut langsung hilang. aku setuju nak buat pembedahan.. tapi doc terangkan.. satu persatu.
kemungkinan pembedahan usus akan dipotong sekiranya berlaku usus itu rosak.yang kedua kemungkinan akan buang air besar menggunakan kantong beg utk beberapa ketika..
luruh hati beb bila dengar camni…aku sign segala surat. make up aku? tkde. dah mcm orang gila aku tau tak. aku bersila depan dewan bedah.. aku tunggu ica.. aku tak nangis.. insyaallah.. jika Allah izinkan, ica akan kembali pulih..
aku percaya dengan doc tu.
selama 2 jam 30 min aku tak berganjak dari depan bilik bedah..aku tunggu ica..at last doc panggil aku.. masuk je bilik doc, fuhh terperanjat gila kot ! besar gila ! usus ica bengkak.. nasib baik aku bawak ica awl.. kalau sampai sel usus rosak, mmg kene potong la usunya.. bersyukur berjuta kali ya allah… pembedahan berjaya dan lily stabil cuma skrg dia tidur.. belum bangun lagi..
Baby Crystal yang tertelan oleh Ica. Foto Kredit : Facebook ika Tieqa

Keadaa Baby Crystal ketika didalam usus Ica dan dikeluarkan oleh doktor melalui pembedahan. Foto Kredit : Facebook Ika Tieqa
bola tu serap air.. bola tu sangat seram bila tengok.kau bayangkan bola tu bila kene air dia just kembang dan bila dipicit dia akan musnah,tapi yang ni, keras pejal dan semakin membesar dan tahu tak doc tu cakap ? “ada lebih besar dari ni !”
aku tak tahu nak cakap ape cuma bersyukur.mungkin benda ni korang anggap remeh tapi , bila kau yang hadapi benda ni, sumpah kau serik.. tolong la.. aku menyesal sangt sebab tak buang benda ni waktu nampak iriss bawak masuk.. aku menyesal sgt !
tolong jangan ulangi kesilapan aku. sebab kecuaian aku, perut anak kecik yang masih taktau ape2 tu dah kene belah.. sumpah menyesal!
doakan ica ye.. supaya bangun dan usus pulih dengan baik.. terima kasih ….
Semoga melalui perkongsian ini, ibu bapa di luar sana akan lebih berhati-hati dengan setiap objek di sekiling anak-anak mereka.
Jangan sesekali cuai dan memandang remeh setiap perkara kerana kita tidak akan tahu akibatnya nanti.


Ibu Ini Kongsi Kisah Perjalanan Bakal Bersalin Di United Kingdom, Setiap Bayi Akan Dapat ‘BabyBox’!

Perjalanan dan proses bersalin sememangnya adalah momen indah buat si ibu. Dari membuat pemeriksaan, penjagaan kesihatan, membeli kelengkapan ibu dan anak sehinggalah proses di hospital, pastinya mempunyai pengalaman yang berbeza. Namun, ramai juga dalam kalangan rakyat Malaysia yang tinggal dan melahirkan bayi di luar negara.
Ternyata, setiap negara mempunyai prosedur yang berbeza dalam soal bersalin begitu juga negara kita. Apa yang menariknya, tersapat satu perkongsian di laman Twitter dimana ibu ini berkongsikan perjalanannya yang bakal melahirkan bayi di United Kingdom. Memang menarik dan diharapkan perkongsian ini dapat dijadikan informasi buat orang ramai.

MACAM MANA ORANG MALAYSIA BERSALIN DI UK?

Pasangan ini yang menetap di United Kingdom berkongsikan perjalanan kehamilan mereka yang sudah mencecah usia 8 bulan. Bukan sahaja orang ramai, malah si ibu sendiri pun tertanya-tanya bagaimanakah proses bersalin untuk rakyat Malaysia di negara orang. Adakah mahal?

DEKAT UK ADA BUKU PINK TAK?
Menyentuh soal sistem pendaftaran buku pink seperti yang ada di Malaysia, ramai juga yang bertanyakan adakah sistem seperti buku pink juga diamalkan di UK.

Bukan itu sahaja, kondisi bilik di hospital kerajaan di UK juga menarik perhatian. Menurutnya, gambar diatas dimana satu bilik yang lengkap dengan tandas disediakan buat ibu. Di UK juga, mereka diberi 3 pilihan tempat bersalin mengikut keselesaan iaitu di rumah, pusat bersalin atau di hospital.

HANYA LOW RISK SAHAJA BERSALIN DI RUMAH

Turut ditanya bagaimanakah layanan nurse di hospital, dia juga memberitahu bahawa sistem layanan dari staff hospital adalah sangat baik. Hal ini dimana, nurse di sana sering memanggil para ibu dengan panggilan yang lembut dan manja supaya suasana yang tegang pun akan jadi lebih tenang!

BAYI LAHIR DI SCOTLAND DAPAT BABYBOX!
Memang seronok apabila bayi yang dilahirkan di Scotland akan menerima kotak hadiah yang dinamakan Scotland Babybox. Di dalam babybox ini mereka dilengkapi dengan peralatan bayi sehingga usia 6 bulan dan ini disediakan oleh kerajaan di United Kingdom.

Kalau nak dengar pengalaman ibu ini dengan lebih lanjut, boleh tengok video.

Sumber: @ezzahnor,  Twitter Ezzah Nor


Ibu Ini Kongsi Pengalaman Panik Wajah Anak Bengkak Gara-Gara Makan Makanan Tepi Jalan

Makanan yang bersih adalah kriteria yang penting untuk diambil berat apabila mahu diberikan kepada anak-anak. Kriteria bersih perlulah merangkumi bahan basah yang bersih, cara penyediaan dan cara masakan. Oleh itu, amat penting untuk ibubapa mengawal pengambilan makanan dari luar supaya anak tidak sensitif dan tidak mudah terkena food poisoning. Seperti apa yang dikongsikan oleh ibu ini dimana anaknya mengalami alahan kulit gara-gara makan makanan luar! Siapa yang tak panik kan?
PANIK BILA ANAK MULA MERENGEK TENGAH MALAM

TERKEJUT MUKA ANAK DAH BENGKAK!

ALERGIK HAIWAN?

TERKENA JANGKITAN ‘URTICARIA’

*Bukan nak salahkan penjual makanan di tepi jalan ya. Berdasarkan perkongsian ini, ibubapa perlulah lebih peka dengan keadaan sekeliling sebelum memberi makanan kepada anak kecil. Janganlah terlampau mengikut keinginan anak-anak tu.
Sumber: Dylawok


Ibu Ini Kongsi Petua Rawat Masalah Ekzema Hanya Guna Bahan Dapur!

Ekzema pada kulit sering membuatkan seseorang tidak selesa. Jika seseorang itu terdedah dengan ekzema, kulit akan menjadi gatal hingga boleh menyebabkan luka. Jadi, melalui perkongsian ibu ini, anaknya menghidap ekzema yang sangat teruk dan telah kongsi cara mudah untuk rawat keradangan dan kegatalan.
LEGAKAN KEGATALAN EKZEMA

Meh saya nak kongsikan dengan mommies petua mudah nak stopkan rasa gatal ekzema yang melampau tu dengan bahan dari dapur jeee iaitu OATMEAL..Mommies perasan tak? Bila nak masuk waktu maghrib je. Nanti kulit anak menjadi-jadi gatal. Kalau ada yang macam ni, mommies boleh lah cuba petua saya ni. Cepat dan BERKESAN tau hilangkan rasa gatal tengah malam tu.
Sebab, saya sendiri selalu buat kat anak saya. Bila setiap kali dia gatal tengah malam tak boleh tidur. Saya memang laju laju mandikan dia dengan oatmeal ni. Lepas mandi dengan oatmeal baru nampak dia bertenang dan boleh tidur.

BAHAN DIPERLUKAN
Mandian oatmeal tersangatlah BAGUS dan berkesan dengan CEPAT dalam melegakan KEGATALAN dan KERADANGAN ekzema. Bahan-bahan yang mommies perlukan adalah:

1.ROLLED OATS

Sebaiknya cari Organic Rolled Oats. Rolled oat tak ley dimakan oleh pesakit ekzema. Nanti usus terbeban dengan gluten yang ada dalam oat. Boleh untuk mandian luaran sahaja. Guna rolled oat yang tiada campuran bahan lain. Elakkan guna minuman atau makanan oatmeal 3 in 1 yang ada susu dan gula.
2.STOKIN BERSIH

Gunakan sarung kaki yang bersih. Boleh juga gunakan “organza bag” yang biasa kita letak telur pengantin tu.
3.AIR SUAM

Jangan guna air panas. Ekzema tak sesuai air panas. Nanti mengeringkan lagi kulit ekzema dan menerukkan lagi kegatalan.
4.BATH TUB

Selain bath tub. Boleh juga guna besen besar yang bersih.
CARA-CARANYA:

1.Ambil SEGENGGAM ROLLED OAT dan letakkan didalam stocking.
2.RENDAMKAN STOKIN tadi 3 ke 5 minit di dalam besen besar atau tub mandian anda sampai air berubah warna putih susu.
3.RENDAM BADAN anda beberapa minit/ siram badan anda dengan air rendaman oatmeal tadi.
4.Kemudian PICIT-PICIT STOKIN bagi mengeluarkan lendir oat. Lendir oat ini boleh disapu pada bahagian yang sedang gatal dan merah keradangan.
5.Selepas itu, TAK PERLU BILAS DENGAN AIR BIASA. Biarkan ia kering di badan.

Wajib tekan button SHARE atau TAG parents lain yang ada anak ekzema juga lepas baca posting ni ye. Kita nak lebih ramai lagi mak ayah tahu petua ni & dapat aplikasikan ilmu berharga ni demi anak kesayangan. Semoga bermanfaat!
Sumber: Harlinda Halim


Ibu Ini Kongsi Tips Elak Berat Badan Naik Mendadak Ketika Menyusukan Anak, Kekal ‘Slim’!

Bila sudah berbadan dua ini, salah satu perkara yang si ibu akan risaukan adalah berat badan bertambah. Bukan sahaja ketika mengandung, selepas bersalin pun berat badan masih tak turun malahan makin bertambah. Kata orang, biar berat bertambah janji susu badan untuk anak cukup, betul ke? Jadi, kalau anda mahukan susu badan tak ‘kering’ dan dalam masa yang sama berat badan pun maintain seperti anak dara, jom kita ikut tips dari perkongsian si ibu ini. Menarik!
Post ini khas untuk ibu menyusu dan bakal-bakal ibu juga.
Gambar kiri tahun 2016 saya pegang Adam & Gambar kanan tahun 2017 saya pegang Ayra. Cerita bermula lepas saya lahirkan Adam, masa dalam pantang semuanya bagus.. berat turun banyak, kurus wow wow ! Tapi selepas habis tempoh berpantang, badan saya naik bagai di pam pam!

Sebab apa naik? Sebab dah tak makan makanan pantang kan? Dah lepas 44 hari (ops sya pantang adam 30 hari je) and redah makan macam-macam. Nak jaga kesihatan ni bukan pulun masa pantang je jaga itu ini, lepas pantang pun kena jaga sistur. Peliknya orang kita ni berpantang laksa sampai setahun tapi fast food, makanan manis-manis potong kaki dan jajan tak pula dipantangnya.

Nak jadikan cerita, saya kan kerja sendiri dan memang bawa Adam kemana-mana. Fully breastfeed. And saya cepat terpengaruh dengan kata-kata orang yang ibu menyusu ni boleh je makan banyak, sebab nanti akan proses jadi susu kan? And yes saya memang makan banyak like very the banyak.. milo sehari 2-3 kali konon tak nak bagi susu drop. Nasi berpinggan-pinggan, sampailah berat saya naik 68 kg dengan ketinggian 163 cm which is OVERWEIGHT dan dah lebih bmi normal. Tapi xnampak sangat sebab saya agak tinggi jugak kan.

www.facebook.com/nuraisyah.abuhusin
Zon selesa datang bila setiap kali makan banyak dan direstui oleh orang sekeliling. Katanya tak apa, nanti lepas habis tempoh menyusu dietlah balik. Bukan kerja nak menyalahkan orang je, sebab diri sendiri pun tak ada ilmu. Rupanya ibu menyusu ni tak perlu makan macam pirana. Ada diet yang membolehkan susu kekal banyak dan badan ibu jadi cantik juga.
Jadi bila bersalin Ayra, saya dah ready mental dan fizikal, anak kedua kan.. takkan nak ulang benda yang sama betul tak? Lagipun, Ayra lahir masa Adam baru 1 tahun 6 bulan dan dia masih menyusu badan (penuh) . So saya amalkan ini utk make sure susu cukup untuk kedua-dua anak saya dan saya pun tak gemuk.
TIPS SUPAYA BADAN TAK NAIK WALAUPUN ‘BREASTFEEDING‘
www.facebook.com/nuraisyah.abuhusin
1) Minum air masak / air sejuk pun boleh janji plain water sebanyak 2-4L sehari. Ibu-ibu perlu faham, air adalah perkara paling penting untuk penghasilan susu.
2) Kerap direct feeding / follow jadual pam yang betul. Susu ibu ni demand and supply. The more demand, the more milk will be supplied.
3) Heavy breakfast. Saya makan nasi sebagai breakfast (dalam portion 1 org makan bukan 2 bukan 3 ye)
4) Wajib makan buah dan sayur (makan 3 kali sehari dah memadai). Lunch makan nasi lauk semua tapi portion seorang je. Tak perlu makan lebih konon untuk 2 orang.
http://odishasuntimes.com/
5) Wajib minum susu (saya minum susu HL coklat memang minum dari pregnant sebab ada acid folic) limit maximum sehari 2 gelas je
6) No milo (milo kosong ke ape semua tak boleh) sebab kandungan gula dia tinggi dan faktor penyebab gemuk & segala minuman 3 in1 juga ya.
7) Dinner sebelum pukul 8 malam, dan kalau lapar tengah malam saya akan makan buah dan minum air masak. Stok buah kena sentiasa ada kat rumah.
www.babycentre.co.uk
Dengan amalkan tips ni semua berat saya mampu maintain 57 kg sekarang ni dan masih berjuang menyusukan Ayra penuh dan Adam pun tumpang sekali sebab masih belum wean off.
Yang penting adalah pemakanan seimbang, jangan disebabkan ibu menyusu anak menjadi green light untuk ibu bedal semua benda. Sekali sekala nak cheat day makan manis is okay, tapi kalau hari-hari makan tak ingat dunia memang gemuklah jawabnya ibu ibu semua.
*Menyusukan anak bukan REASON untuk korang gemuk. Sekian tips ikhlas dari Nuraisyah Abu Husin & saya bukan pakar pemakanan . Yang ada isteri asyik merungut badan naik sebab menyusukan anak tu, boleh la bg info ni kat isteri tercinta ya!
Sumber : Nuraisyah Abu Husin


Ibu Ini Kongsi Tips Latih Anak 2 Tahun Berhenti Pakai Pampers Dalam Masa 4 Hari Saja

Bukan mudah untuk melatih anak-anak kecil supaya terbiasa buang air kecil atau besar di dalam tandas. Maklumlah sudah terbiasa membuang dalam lampin pakai bunag sahaja kan? Sebagai ibubapa, anda perlu bersabar dalam menggunakan pelbagai cara untuk melatih mereka sampai terbiasa. Seperti yang dikongsikan oleh si ibu ini, beliau mengambil masa dalam 4 hari sahaja untuk melatih anak umur 2 tahun!
SUSAH KE NAK LATIH ANAK POTTY TRAIN KETIKA UMUR 2 TAHUN?
Sebagai ibu pertama kali yang melalui fasa ini, sara rasa sangat teruja nak share pada ibu baru dan pertama kali yang akan melalui fasa sama ini seperti sara! Sara tak sangka rupanya anak-anak boleh sangat rupanya potty train dalam 4 hari seperti yang sara jumpa berlaku di barat dalam Pinterest.

So sara nak share sebagai panduan pada ibu yang baru nak mencuba. Apa yang sara belajar, kerjasama suami isteri amat penting. Tak boleh hanya seorang yang bersedia.
1. Berhenti pakai pampers

Berhenti pakai pampers pada hari pertama dan katakan pada dia jika nak terkencing beritahu mama. Beri anak rasa perbezaan tak pakai pampers. Beri anak rasa terkencing pertama kali dalam seluar tanpa pampers. Reaksi menangis, merengek, menjerit adalah biasa kerana anak merasakan ia perkara asing atau berbeza dari kebiasaan dia.Anak akan mula tahu “ooo terkencing tanpa pampers rasa macam ni, I need to go to toilet..” Pertama kali memang anak akan terkencing di dalam seluar selama beberapa kali . Teruskan.

2. Kerap tanya anak nak kencing atau tak

Pada hari kedua dan tiga, less mess akan berlaku kerana anak mula boleh beritahu tapi kadangkala terkucil juga jika leka bermain.Tugas kita tanya setiap 2-3 jam atau mudah saja nak cam, jika anak ada minum air sebelum itu dalam 1-2 jam ajak lagi atau tanya lagi.
3. Bawa anak ke tandas selepas bangun tidur

Ketika anak bangun dari tidur, terus bawa ke tandas kerana biasanya anak memang akan kencing ketika ini. Sebelum tidur juga perlu bawa lagi ke tandas.
4. Cuba bawa anak keluar dan test

Pada hari keempat, anak mula pandai beritahu untuk semua sesi kencing tanpa terkucil, dan juga sudah mula selesa dan seronok kencing di tandas. Time ni percayalah ibu ibu atau abah abah rasa nak terbang sebab rasa accomplished yang luar biasa. Cuba bawak anak keluar dan test. Kami cuba pakaikan pampers ketika keluar semalam to test, amazingly, anak tak kencing dalam pampers seperti selalu dan meminta untuk kencing di tandas seperti biasa.
5. Latih untuk buang air besar pula

Untuk berak, ianya mengambil masa, jangan putus asa jika ianya tidak berhasil, teruskan sahaja off pampers dan keep encourage anak untuk menggunakan tandas.
P/S: drama nak ke tandas banyak kali tu biasa. Kejap kejap nak kencing nak berak dalam 3 hari pertama. Kena banyak sabar , dia tengah nak tune.
P/S: Disclaimer : Tak semua boleh potty train at 2 years old. Baca dan research dulu ya. Make sure sensory all develop well and boleh start. Jangan paksa and push anak ya.
Sumber : Sarah Fadzil


Ibu Ini Kongsi Tips Mudah & Praktikal Bercuti Di Pulau Bersama Anak Kecil

“Ibu…jom pergi pulau..adik nak swim dengan main pasir…”
Ibu dan bapa akan berfikir berpuluh kali sebelum membawa anak kecil bercuti di pulau kerana cuaca yang panas dan perlukan banyak persiapan sebelum bercuti. Sebenarnya, ia tidak lah leceh malah, ia akan membuatkan anak anda ‘explore’ banyak benda baru. Jadi, ibu ini telah kongsi tips membawa anak ke pulau supaya para ibu dan bapa enjoy sepanjang percutian.

BERCUTI KE PULAU BERSAMA ANAK KECIL

Sorry, long post. Very long. Banyak yang bertanyakan okay tak pergi bercuti ke Pulau Mabul haritu.

1. Tak takut kena culik lanun ke?
2. Selamat ke bawa anak kecil?

Soalan 1, jangan dan tak perlu risau sebabnya setiap resort ada polis marin yang jaga setiap masa. Soalan 2, Alhamdulillah kami selamat pergi dan balik. Doa dan berkatalah yang baik-baik. Kena positive je bila kita dekat laut.
Nak tahu sesuatu tak?

1.Anak bawah 4 tahun, kalau berenang haruslah menggunakan peampung tangan dan pelampung bulat yang ada cawatnya tu. Taktahu apa orang panggil. Inflatable float ring la kot kan? Kalau safety life jacket hanya pakai di atas boat. Di laut tak boleh sebab safety life jacket tu yang akan membahayakan anak kecil sebab masih tak pandai menampung badan sendiri.
2.Teknik pernafasan yang betul sewaktu dive ialah tarik nafas perut kembung ke depan dengan kiraan 4 dan hembus nafas perut kempis ke dalam dengan kiraan 8.

3.Sewaktu island hopping dan aktiviti snorkeling/dive, air mineral sangat diperlukan sebab nanti tekak rasa kering/perit sebab banyak tertelan air masin.
4.Cermin mata hitam/topi sila bawa sebab cuaca panas lagi-lagi di Pulau Sibuan, bahang dia tak boleh bincang. Haha. Tapi Pulau tu yang paling cantik nak photoshoot.

5.Sebenarnya, sabun dilarang untuk dipakai sewaktu di pulau sebab kandungan dalam sabun tu boleh membunuh corals. Oleh sebab tu la, Pulau Sipadan (Pulau yang mempunyai corals tercantik di dunia) melarang penggunaan sabun kalau nak dive dekat sana. Bayangkan, corals pun tak boleh hidup dengan kandungan kimia sintetik yang ada dalam sabun tau. Oleh itu, hati-hatilah dalam membuat pilihan produk penjagaan kulit korang.
6.Di resort, mereka tak sediakan lauk seafood, hanya ayam/daging/telur kerana menjaga sensitiviti diver. Golongan diver ni mostly cintakan hidupan dalam air. Jadi, mereka tak makan ikan. Jadi, bila kami nak makan seafood, kami beli dan minta chef tu masakkan untuk kami sekeluarga.

7.Untuk photography, aku suggest pakai baju yang warnanya merah, kuning, ungu dan biru yang terang sebab untuk efek kontra dalam air. Baru lawa gambar-gambar nanti. Satu lagi, kalau nak bawak drone, sila apply permit terlebih dahulu (seminggu sebelum) sebab kalau tak apply memang tak boleh terbangkan di kawasan Taman Marin tu. Jika ada yang didapati menerbangkan drone tanpa kebenaran, korang boleh ditahan atas kesalahan Peraturan 143 (Peraturan Penerbangan Awam 2016) dan juga boleh dikenakan tindakan mengikut Seksyen 206 (3) Peraturan Penerbangan Awam.
Okay, seterusnya jom aku share apa yang aku bawa:

1. Pakaian: material yang ringan, selesa dan ironless. Memudahkan korang sebenarnya tak perlu bawa beg berat-berat. Yang mana nak snorkeling guna tshirt berlengan pendek, sila bawa rash guard.
2. Bag pack/Sling bag (kalis air kalau boleh) dan kasut bertutup ni untuk aktiviti hiking di Bohey Dulang. Sebab sewaktu hiking, tangan tak boleh pegang apa2. Semua simpan dalam beg. Siapa yang ada anak kecil, nak berhiking juga, boleh guna carrier atau ambil kain ikat untuk digendong.
3. Korang sediakan lah first aid kit untuk anak-anak dan keluarga. Macam aku, aku bawak Thieves Bar Soap, Premium Starter Kit, and 2 Emotional Oils.

▪ THIEVES BAR SOAP, sebelum dan selepas ke laut, aku akan mandi dengan sabun ni. Apa yang menariknya, aku, anak dan Ibu tak kena gigit jelly fish, yang lain semua kena gigit jelly fish. Jangan risau, kalau kena gigit, boleh sapu dengan Oregano kalau ada untuk hilangkan rasa gatal mengenyam tu. Even muka aku tak sunburn menggelupas sebab aku cuci muka guna sabun ni jugak. Sabun ni 100% organic dan infused with EO, insyaAllah tak harm corals.
PREMIUM STARTER KIT
▪Frankincense, sebelum aku sapu sunscreen, aku bubuh 1 drop frankincense dalam moisturizer. Satu lagi kalau rasa suhu badan mula tinggi, langkah paling mudah, boleh drop frankincense atas ubun-ubun kepala.
▪Peppermint, best sangat untuk atasi rasa ketidakstabilan diri sewaktu atas boat. Nama pun berombak kan…
▪DiGize, kitorang pakai untuk settlekan gelodak dalam perut selepas melantak makanan laut. Sana seafood murah gilaaaa! 2 ekor Lobster (saiz besar) dan 2 ekor ikan kerapu bara (saiz sederhana) RM180, 6 ekor Ketam (saiz sederhana) RM20, 3 ekor kerapu biasa (saiz besar) RM40.
▪PanAway + Copaiba, aku guna waktu urut laki aku bila dia balik dari dive.
▪Lemon + Thieves aku guna 3 drop each waktu basuh baju dekat dobi.
▪R.C bila kau banyak minum air laut, tekak rasa tak selesa, sila guna RC ni, memang banyak membantu. Jangan biarkan, kang tak puas kau nak makan seafood sebab tekak kau tak clear.
▪Thieves Hand Sanitizer memang selalu sapu pun.
2 EMOTIONAL OILS

▪Valor bagi bertenang dan rasa confident nak berenang tu haa. Sebelum masuk air kemain Ibu aku fikir takut lemas la takut ada jaws la. Hahaha. Bila dah masuk, masing-masing lupa daratan taknak naik boat taknak balik resort.
▪ Palo Santo pulak aku mixed dengan Frankincense sewaktu sampai hotel untuk keselesaan di waktu malam.
Sekian, cukup tak aku share ni dulu? Ada lagi yang korang nak tahu? Sila komen, nanti aku share lagi. Gituuu.
*Lepas ni boleh bawa anak-anak berjalan di pulau-pulau senang hati kan. 😀
Sumber: Madihah Roshdy


Ibu Ini Kongsi Tips & Review Lauk Frozen, Jimat Masa!

Makanan frozen mungkin adalah perkara baru bagi sesetengah orang tapi tidak bagi sesetengah individu yang bekerjaya. Mereka telah amalkan langkah bijak ini kerana mengetahui ianya dapat menjimatkan masa di dapur dan lebihan masa yang lain dapat dipraktikkan kepada keluarga tersayang.
Sebagaimana yang dikongsikan oleh Puan Syaz Ahmad, mengenai tips dan pengalamannya menyediakan makanan frozen kepada netizen di sebuah page di laman sosial. Menerusi hantaran tersebut, perkongsiannya itu telah mendapat perhatian ramai dan terima maklum balas yang baik kerana telah memudahkan urusan mereka yang baru pertama kali ingin mencubanya.

Jom baca!
Baca juga: Resepi Mi Goreng Mamak Versi Basah & Pedas, Sedap Menyengat!

IBU INI KONGSI TIPS & REVIEW LAUK FROZEN, JIMAT MASA!

LAUK FROZEN
Hari ni saya nak kongsikan journey saya berkecimpung dalam masak lauk frozen. Sedar tak sedar dah 5 bulan saya teruskan tanpa henti.
Permulaan dulu saya sediakan lauk frozen untuk 3 hari ke seminggu. Sekarang saya dah tambahkan lauk jadi 1- 2 minggu.

Kenapa saya masak lauk frozen? Untuk memudahkan kerja harian saya yang sering tak berkesempatan nak sediakan makanan fresh.
Saya bekerja sendiri dan dalam tempoh PKP saya perlu menjaga sendiri anak-anak yang masih kecil dan saya juga ada seorang anak istimewa yang perlukan perhatian yang lebih. Alhamdullilah suami saya okay sahaja. Dia makan apa saja saya masak baik lauk frozen atau lauk fresh.
Sekiranya kami rasa bosan dengan lauk di dalam peti, kami akan order juga makanan lain. Dan sekiranya saya ada masa untuk masak makanan fresh, saya akan masak saja yang fresh.

Layan kan saja tekak nak makan apa. Yang dalam peti tu boleh terus simpan.
Disini saya kongsikan TIPS DAN CARA SAYA dalam penyediaan lauk frozen. Sekiranya ada kawan-kawan yang ingin memulakan masak lauk frozen, bolehlah merujuk post saya ini.
TIPS & REVIEW SAYA..
1. Jimatkan masa. Lauk banyak-banyak boleh siap dalam masa 2 jam. Sekali harung saja masak.
2. Rasa dia okay saja. Macam masak fresh.
3. Kalau nak letak sayur, letak last. Tutup api, dan kacau-kacau saja. Biarkan mentah. Nanti time panaskan baru masakkan dia. Macam sayur yang saya letak jenis kacang-kacang saja. Masuk peti ais dia tak lecur. Untuk sayur jenis daun tak boleh ya…
4. Kalau masak seafood, contoh udang atau sotong. Biarkan dia separuh masak. Nanti bila nak panaskan baru sambung masak dia.
5. Kalau masak yang berkuah boleh keringkan kuah dia. Nanti panaskan tambah air. Boleh jimat space dalam bekas. Jadi ala-ala pes gitu.

Pastikan labelkan bekas sebelum disimpan di dalam peti bagi memudahkan lagi urusan dan elak kekeliruan.
6. Pack siap-siap dalam bekas yang kecik-kecik. Bahagi-bahagi portion kecik supaya tak panaskan banyak kali.
7. Satu jenis lauk jangan masak banyak sangat. Cukup 3-5 portion. Nanti banyak sangat boring nak ulang lauk sama.

8. Plan nak masak apa supaya lebih teratur dan cepat siap semuanya. Contoh nak masak sambal 3 jenis.. haa.. buat sekali sambal tu 3 portion. Nanti masuk lauk saja.
9. Cari menu yang simple. Ingredient dia berulang. Tapi masih berbeza. Supaya penyediaan bahan yang lebih mudah.

10. Nak panaskan boleh panaskan guna microwave. Saya guna mode ‘defrost’ dalam 15 minit. *microwave masing2 berbeza2. Jadi kena try and error timing ni ya.
Kalau takde microwave, lebur je dlm kuali balik. Tambah kan air supaya tak hangit di bawah…

Kalau anda ada banyak dapur di rumah, bolehlah guna segala gadget dapur yang ada seperti Puan Syaz ini. Beliau menggunakan induction stove, air fryer dan kuali-kuali yang ada untuk menjimatkan masa dengan menjalankan semuanya serentak.
Saya halalkan perkongsian ini..Semoga bermanfaat.
Selepas ini bolehlah anda di rumah mencubanya terutama bagi mereka yang bekerja di rumah dan menyambil jaga anak-anak. Semoga berguna kepada semua.
Sumber: Facebook Syaz Ahmad via Masak Apa Hari Ni..(MAHN)


Ibu Ini Lahirkan Bayi Dengan Berat Melebihi 5kg, Seberat Sebiji Bola Boling!

Seorang wanita, Helen Sellers, 34, melahirkan bayi perempuan yang mencecah berat melebihi 5 kilogram (kg) iaitu sama berat dengan sebiji bola boling bersaiz sederhana.
Baca juga: Pakar Minta Biasakan ‘Dedah’ Anak Dengan Cahaya Matahari Untuk Sumber Vitamin D!

IBU INI LAHIRKAN BAYI DENGAN BERAT MELEBIHI 5KG, SEBERAT SEBIJI BOLA BOLING!

Memetik laporan berita Mirror, wanita itu telah dimaklumkan awal oleh doktor bahawa dia bakal melahirkan bayi yang agak besar fizikalnya, namun dia masih tetap terkejut setelah melahirkan bayi comel itu.

Malah, di kalangan keluarganya pernah bertaruh untuk meneka berat bakal anak keduanya itu. Salah seorang sepupunya telah meneka lebih kurang 5kg, dan pada Helen ianya adalah tekaan ‘nakal’.

“Semasa saya mengandung, perunding saya berkata bahawa Celia akan menjadi besar, tetapi tidak sebesar Rom. Saya tidak pernah menjangka dia seberat itu. Kami bermain tekaan berat dengan keluarga saya, dan sepupu saya meletakkan 5kg dan saya fikir itu sangat nakal, tetapi dia betul!” katanya, lapor Mirror.
Bayi perempuan yang diberi nama Celia itu, telah mengejutkan para doktor dan jururawat sewaktu menimbang berat bayi tersebut.

Ibu ini yang berasal Leeds, Yorkshire, dan suaminya, Carl, mempunyai seorang lagi anak lelaki bernama Roman. Di mana, Roman juga bukan bayi kecil kerana dia dilahirkan dengan berat 4kg.
Oleh disebabkan berat Celia berlebihan, bayi itu tidak muat untuk memakai baju bayi berusia 0 hingga 3 bulan. Bayi suci itu, hanya muat dengan pakaian bayi berumur 3 hingga 6 bulan sahaja.
Helen turut berkongsi, bahawa bidan hospital memberikan reaksi lucu terhadap saiz Celia semasa lahir. Berita kelahiran Celia telah menarik perhatian pekerja hospital dan menjadi topik hangat.
“Bidan itu ketawa sedikit dan mengatakan Celia agak besar. Bayi saya menjadi bualan di wad, mereka semua mahu datang dan melihatnya kerana saiznya yang besar.
Bidan saya telah bekerja selama 16 tahun dan dia berkata Celia adalah bayi kedua terbesar yang pernah dilihatnya.” ulas Helen.
Sewaktu melahirkan Celia, Helen perlu menjalani proses pembedahan yang memakan masa lama untuk mengeluarkannya.
Bahkan, sejujurnya, dia ingin melahirkan bayi secara normal tetapi berasa lega kerana tidak melakukannya. Berikutan dia khuatir bayinya boleh keluar atau tidak, katanya seperti dilaporkan Mirror.
Sumber: Mirror


Ibu Kecewa Anak Dimalukan Di Sekolah Bila Cikgu Beri ‘Anugerah Kosong’

Sudah semestinya setiap guru mempunyai kaedah mengajarnya yang tersendiri. Ada yang garang dan ada juga yang lembut sahaja dalam teknik pengajaran mereka tetapi tetap menjadi idola dalam kalangan murid-murid. Namun, ada juga dalam kalangan guru yang menggunakan cara lain dan sudah semestinya mengecewakan hati murid tersebut. Siap bagi ‘Anugerah Kosong’ pula tu!
Baca juga: 15 Adab Mak Ayah Yang Anak-Anak Akan Cepat Tiru, Jangan Tunjuk Pelik-Pelik!

ANAK DIMALUKAN DENGAN DAPAT ‘ANUGERAH KOSONG’

Memetik laporan Mirror UK, seorang ibu dihampakan dengan tindakan seorang guru di sekolah anak lelakinya yang didakwa memalukan remaja tersebut dengan menyampaikan Anugerah ‘Kosong’ kepadanya di dalam kelas.

Patricia Buckley yang tinggal di Leake, Mississippi, Amerika Syarikat mendapati ada sesuatu yang tidak kena dengan remaja 14 tahun itu selepas dia pulang ke rumah dan kelihatan tidak gembira.

Selepas disoal, dia kemudian memaklumkan bahawa gurunya telah menyampaikan sebentuk sijil dengan deskripsi yang memalukan.
Anugerah Kosong…Mustahil untuk menjadi saya. Jangan cuba. Anda tak akan jumpa jalan penyelesaiannya.

Patricia kemudian menghubungi pihak sekolah untuk bertanya tentang anugerah tersebut dan kenapa ianya diberikan kepada pelajar di sekolah itu. Namun, pihak sekolah tidak dapat memberikan jawapan.
Anak lelakinya ingin kembali ke sekolah, namun Patricia kini dalam perancangan untuk memindahkan remaja itu ke sekolah yang lain ekoran insiden tersebut.
Menurut sumber, guru yang memberikan anugerah tersebut merupakan guru yang baru mengajar untuk tahun yang pertama.
Sumber: Mirror UK


Ibu Kongsi 10 Tips Wean Off Susu Badan Bersama Anak, Menjadi!

Bercerai susu badan buat anak-anak bukanlah perkara yang mudah. Bercerai susu juga dipanggil putus susu atau wean off.
Pastinya mereka akan meragam bila kita cuba ajar mereka untuk berhenti. Ditambah pula, dengan hati ibu yang tak kuat, pastinya akan kalah bila lihat anak tak berhenti menangis. Alahai~

Justeru itu, apa kata cuba tips dikongsikan oleh Puan Alina Adenan yang berjaya melalui fasa cerai susu badan tanpa sebarang masalah yang sukar daripada anaknya.
Baca juga: Cara Tingkatkan Daya Perhatian Anak, Anak Lebih Fokus Belajar!

IBU KONGSI 10 TIPS WEAN OFF SUSU BADAN BERSAMA ANAK, MENJADI!
Gambar hiasan.

Tak sangka betul boleh wean off Alisya masa dia umur 2 tahun sebulan. Kalau ikutkan, anak bertuah sorang ni overly attached jugak dengan mama.
Even sampai dia nak masuk 2 tahun hari pun, memang kena direct feeding setiap kali sebelum tidur.
Penat dia tak payah cerita laa. Dengan sakit pinggang, sakit badan. Belum lagi malam-malam dia bangun. Tak jalan kalau tepuk jer, mesti nak breastfeed jugak untuk calm kan dia.
Fuh. Semput betul rasa.
So memang decide untuk wean off awal sebab mama nak enjoy! Hahaha. So hari-hari dok cakap dengan husband, cari idea nak wean off. Uwan dia siap bagi suggestion letak macam-macam laa dekat breast.
Yang kita ni ha tak sampai hati. So last-last haritu kakak ada datang rumah. Kebetulan time dia nap time tengah hari tu dalam kereta.
Bila mama pegang, memang dia mintak laa sebab tau waktu tidur. So terus switch. Mama bawak kereta, kakak pegang dia.
So kakak try tepuk-tepuk and sembang, tau-tau lelap. And sampai rumah, terus angkat, sambung atas katil.
Malam tu, keluar jugak jalan, agak nya dia dah penat, so ayah dia pegang and tepuk-tepuk, lelap jugak dalam kereta.
Tadaa. Survive day 1. Day 2 terus repeat. Siang tu, kakak jugak yang tidurkan dia. And malam, ayah yang tidurkan.
10 TIPS BUAT IBU CUBA UNTUK WEAN OFF
So yeahh. Mama share laa sikit 10 tips untuk ibu yang tengah cuba untuk wean off.
Ada orang senang je, ada orang struggle, sebab tiap-tiap anak demand dia beza kan? So mana yang rasa sesuai, boleh try!
1. KENA BERITAHU ANAK AWAL-AWAL

Kakak/abang dah besar, lepas ni tak boleh nen dengan mama tau.
Tengok JJ, malam-malam dia sleep sendiri.
Tengok Omar Hana, dia sleep sendiri je.
Bagi contoh yang terdekat. Cartoon favorite anak-anak.

2. BAGI ANAK TIDUR DENGAN ORANG LAIN DULU
Ni masa awal-awal. Orang lain yang peluk bagi tidur. Time ni tak bawak carseat sebab guna kereta lain. hehe

Anak ni kalau dengan mak, mengada lebih sikit.
Boleh try sehari dua dengan ayah dia, atok nenek.

3. PERKENALKAN SUSU FRESH MILK

Elakkan susu formula (Susu formula ni banyak gula je sebenarnya.)
Fresh milk yang di pasteurised boleh bagi lepas anak umur setahun.

4. BAGI ANAK MINUM GUNA CAWAN
Bagi guna cawan kaca. Rasa macam budak besar.

Guna cawan kaca pun good.
So anak rasa excited and rasa dia macam dah besar.

5. SELALU PUJI ANAK

Anak mama dah besar, minum susu guna cawan.
Borak dengan bear dia. ‘Bear tau tak, Alisya ni dah besar. pandai minum susu guna cawan’.

6. JANGAN SEBUT, JANGAN OFFER UNTUK BREASTFEED
7. ALIHKAN PERHATIAN ANAK, BILA ANAK SEDIH ATAU SEBUT
8. SEBELUM TIDUR PASTIKAN ANAK DAH KENYANG
Pastikan anak kenyang.

Make sure sebelum nap time tu, anak ada snack.
Sebelum tidur malam, anak dah dinner.

9. GUNA KAEDAH BERZIKIR/CERITA
Biar je dia tidur dengan segala animal yang dia ada. At least, dia tak rasa alone.

Ni untuk kita ‘mamaikan’ anak.
Then wajib laa buat-buat tidur. (Kadang2 tertidur sekali. hahah)

10. WAJIB KUAT SEMANGAT.

Suami kena bagi support.
Ibu kena ready mental fizikal.
Kalau ibu harini berjaya, esok tu kesian, lusa sambung balik, anak akan rasa main-main jer.

Fuh. Panjang eh bebel. Hahaha. Excited nak share. Harini genap 2 minggu Alisya wean off. Dia tak sebut langsung. And now slowly dia cakap tak nak susu cawan pun bila offer.
Sebab dia dah kenyang makan rasanya.
Bagi dia ambil sendiri air masak dekat water dispenser korang tu. Kita encourage dia jadi independent.
Tapi no worries tauu. Lepas 2 tahun, susu tak wajib pun untuk anak minum hari-hari. Kalsium ada jugak dalam real food yang lain. Tapi if nak bagi jugak pun takda masalah.
Boleh tengok Tiktok ni jugak. Boleh support jugak supaya tips ni membantu untuk parents yang tengah usaha for wean off.
Sumber: Facebook Alina Adenan


Ibu Kongsi 11 Aktiviti Di Rumah Bersama Anak, Boleh Tingkatkan Skills Tau!

Kalau anak-anak di rumah pasti ibu-ibu terfikir apa aktiviti sesuai dilakukan bersama mereka kan? Tak akan asyik menonton televisyen atau bermain telefon sahaja. Rugi kalau tak manfaatkan masa bersama-sama.
Oleh itu, untuk ibu-ibu yang ketandusan idea, boleh cuba aktiviti yang dikongsi oleh Puan Nur Fatin di Facebook miliknya. Setiap hari ada sahaja aktviti yang berkaitan dengan kemahiran motor halus. Jadi, tak ada lah asyik main telefon sahaja. Betul tak?

Jom tengok, rugi kalau tak cuba!
Baca juga: 10 Idea Aktiviti Untuk Anak Main Di Rumah, Lebih Jimat & Menyeronokkan

IBU KONGSI 11 AKTIVITI DI RUMAH BERSAMA ANAK, BOLEH TINGKATKAN SKILLS

Ini antara contoh aktiviti Qafeel dirumah yang aku buat bagi mengisi masa lapang dan sangat bagus kerana melibatkan kemahiran motor halus. Sampai suami saya kata boleh jadi cikgu tadika dah laa hari-hari perah otak nak buat aktiviti apa untuk anak.
Banyak manfaatnya untuk mereka. Good for attention, eye contact, focus, two way communication, language skills. Kemahiran motor halus adalah aktiviti yang melibatkan penggunaan otot-otot kecil yang mengawal pergerakan jari dan ibu jari dalam melakukan aktiviti.
Kemahiran ini paling banyak digunakan dalam proses tumbesaran kanak-kanak. Kemahiran motor halus ini bukan sahaja untuk membantu anak belajar memegang dan menyentuh sesuatu objek malah kemahiran ini sangat penting dalam persediaan untuk menulis kelak.
1. MENYUSUN OBJEK MENGGUNAKAN LIDI

– Meningkatkan daya fokus.
– Menguatkan otot jari.
– Koordinasi mata dan tangan.
2. GAM & MENABURKAN PASIR BERWARNA

3. MENYUSUN GETAH

– Meningkat koordinasi mata dan tangan.
– Meningkatkan daya fokus.
Taraaa jadilah menara sedikit condong.

4. MELEKAT STICKER

– Melekat sticker mengikut huruf yang sama dapat eningkatkan fokus serta berfikir.
5. MELUKIS BATANG AIS KRIM

6. MEMASANG KLIP

– Menguatkan otot jari.
– Meningkatkan daya fokus.
– Berfikir.
7. STICKER LINE

– Meningkat daya fokus.
– Koordinasi mata dan tangan.
– Menguatkan otot jari mencabut sticker.
8. MENGEPIT BATANG AIS KRIM

– Menyusun dan mengenal warna.
– Menguatkan otot jari.
– Meningkatkan daya fokus.
9. MASUK POM POM DALAM BOTOL

Nampak macam senang kan tapi bagi aktiviti macam ni untuk umur kanak-kanak sangat susah untuk seimbangkan masuk kedalam lubang botol.
– Koordinasi mata dan tangan.
– Menguatkan otot jari memasukan sesuatu objek.
– Berfikir.
– Melatih kesabaran.
10. MEMANCING GETAH

– Melatih kesabaran untuk mengutip satu persatu.
– Menguatkan jari untuk mengepit getah.
11. BERMAIN PUZZLE

– Melatih berfikir.
– Melatih menyelesaikan masalah.
– Melatih kesabaran.
*Selamat mencuba para ibu!
Sumber: Facebook Nur Fatin


Ibu Kongsi 14 Menu Bekal Sekolah Anak, Memang Meriah & Tak Sangka Viral!

Bekal makanan untuk anak ke sekolah merupakan perkara yang penting supaya anak-anak dibekalkan dengan makanan yang cukup dan sihat. Bukan makanan di kantin tidak bagus, tetapi makanan yang dimasak oleh ibu sudah tentunya lebih berkhasiat. Begitu juga dengan perkongsian ibu ini apabila dia menyediakan beberapa menu yang nampak macam dibeli di kedai tetapi tidak ya! Semua ini dimasak sendiri dan bekalkan untuk anak ke sekolah. Memang meriah dan viral jadinya!
Baca juga: Resepi Nasi Ayam Pot Super Sedap, Semua Campak Satu Periuk Dah Siap!

14 MENU BEKAL SEKOLAH ANAK, TAK SANGKA VIRAL!
Jom kita tengok antara menu yang menjadi kegemaran. Memang macam kedai!
1.BUBUR NASI DAGING

2.MEATBALL WITH CREAMY SAUCE SALAD WITH HONEY LEMON DRIZZLE MASH POTATO

3. SPAGHETTI BOLOGNESE

4.MAGGIE GORENG

5.SMOKED CHICKEN TOAST

6.NASI GORENG PATTAYA & OREN

7.SMOKED SALMON & TUNA ORIGINAZU

10.NASI GORENG SARDIN & NUTELLA CINNAMON TOAST

11.LEMPENG & KARI AYAM, LEMPENG OREO + SUSU PEKAT + COKLAT

12.LASAGNA ROTI

13.GARLIC BREAD, MUSHROOM SOUP, SAUSAGE EGG

14.BIHUN SUP DAGING

Nak cuba yang mana satu?
Sumber: Wan Juliana Wan Mat